|  |
| --- |
| **1 ข้อมูลทั่วไป** |

บริษัท โปร อินไซด์ จำกัด (มหาชน) (“บริษัท”) จัดตั้งขึ้นในประเทศไทยและมีที่อยู่ ตามที่ได้จดทะเบียนดังนี้

55 อาคารเอ.เอ.แคปปิตอล รัชดา ชั้นที่ 5 ถนนรัชดาภิเษก แขวงดินแดง เขตดินแดง กรุงเทพมหานคร

บริษัทดำเนินธุรกิจหลักในการให้คำปรึกษา ออกแบบพัฒนา จัดจำหน่ายและติดตั้ง ทั้งฮาร์ดแวร์ และซอฟแวร์ รวมถึงการบริการบำรุงดูแลรักษาสำหรับงานโครงการที่เกี่ยวกับระบบเทคโนโลยีสารสนเทศแบบครบวงจร รวมถึงระบบรักษาความปลอดภัย ระบบกล้องวงจรปิด ให้แก่ภาครัฐและภาคเอกชน

เมื่อวันที่ 23 มกราคม พ.ศ. 2567 บริษัทได้จดทะเบียนแปรสภาพเป็นบริษัทมหาชนจำกัดกับกรมพัฒนาธุรกิจการค้า   
เป็นผลให้บริษัทเปลี่ยนชื่อ จาก “บริษัท โปร อินไซด์ จำกัด” เป็น “บริษัท โปร อินไซด์ จำกัด (มหาชน)” และบริษัทจดทะเบียนและเสนอขายหุ้นวันแรกในตลาดหลักทรัพย์แห่งประเทศไทย เมื่อวันที่ 20 มกราคม พ.ศ. 2568

งบการเงินได้รับอนุมัติจากคณะกรรมการบริษัทเมื่อวันที่ 27 กุมภาพันธ์ พ.ศ. 2568

|  |
| --- |
| **2 เกณฑ์การจัดทำงบการเงิน** |

งบการเงินได้จัดทำขึ้นตามมาตรฐานการรายงานทางการเงินของไทยและข้อกำหนดภายใต้พระราชบัญญัติหลักทรัพย์และตลาดหลักทรัพย์

งบการเงินจัดทำขึ้นโดยใช้เกณฑ์ราคาทุนเดิมในการวัดมูลค่าขององค์ประกอบของงบการเงิน ยกเว้นเรื่องที่อธิบาย  
ในนโยบายการบัญชี

การจัดทำงบการเงินให้สอดคล้องกับหลักการบัญชีที่รับรองทั่วไปในประเทศไทยกำหนดให้ใช้ประมาณการทางบัญชี  
ที่สำคัญและการใช้วิจารณญาณของผู้บริหารตามกระบวนการในการนำนโยบายการบัญชีของบริษัทไปถือปฏิบัติ   
บริษัทเปิดเผยเรื่องการใช้วิจารณญาณของผู้บริหารหรือรายการที่มีความซับซ้อน และรายการเกี่ยวกับข้อสมมติฐานและประมาณการที่มีนัยสำคัญต่องบการเงินบริษัทในหมายเหตุประกอบงบการเงินข้อ 7

งบการเงินฉบับภาษาอังกฤษจัดทำขึ้นจากงบการเงินตามกฎหมายที่เป็นภาษาไทย ในกรณีที่มีเนื้อความขัดแย้งกันหรือมีการตีความในสองภาษาแตกต่างกันให้ใช้งบการเงินตามกฎหมายฉบับภาษาไทยเป็นหลัก

|  |
| --- |
| **3 มาตรฐานการรายงานทางการเงินฉบับใหม่และฉบับปรับปรุง** |

**3.1 มาตรฐานการรายงานทางการเงินฉบับปรับปรุงที่มีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม พ.ศ. 2567 ที่เกี่ยวข้องกับบริษัท**

บริษัทไม่มีผลกระทบที่มีนัยสำคัญจากการนำมาตรฐานมาปฎิบัติ

**3.2 มาตรฐานการรายงานทางการเงินฉบับใหม่ที่มีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม พ.ศ. 2568 ที่เกี่ยวข้องกับบริษัท**

มาตรฐานการรายงานทางการเงินฉบับปรับปรุงนี้ไม่ได้บังคับใช้สำหรับรอบระยะรายงานปัจจุบันและบริษัท  
ไม่ได้นำมาถือปฏิบัติก่อนวันบังคับใช้ ผู้บริหารของบริษัทกำลังประเมินผลกระทบจากการนำมาตรฐานการรายงานทางการเงินดังกล่าวมาใช้

1. **การปรับปรุงมาตรฐานการบัญชีฉบับที่ 1 เรื่อง การนำเสนองบการเงิน** อธิบายว่าหนี้สินจะถูกจัดประเภทเป็นหนี้สินหมุนเวียนหรือไม่หมุนเวียน ขึ้นอยู่กับสิทธิที่มีอยู่ ณ สิ้นรอบระยะเวลารายงาน การจัดประเภทจะไม่ได้รับผลกระทบจากความคาดหวังของบริษัทหรือเหตุการณ์ภายหลังรอบระยะเวลารายงาน   
   (เช่น การได้รับการยกเว้นหรือการละเมิดการดำรงสถานะของข้อตกลง (a breach of covenant))

การดำรงสถานะของข้อตกลง (covenant) ของการกู้ยืมจะไม่ส่งผลต่อการจัดประเภทหนี้สินเป็นหนี้สินหมุนเวียนหรือไม่หมุนเวียน ณ สิ้นรอบระยะเวลารายงานหากบริษัทต้องปฏิบัติตามการดำรงสถานะดังกล่าวหลังจากวันสิ้นรอบระยะเวลารายงาน อย่างไรก็ตาม หากบริษัทต้องปฏิบัติตามการดำรงสถานะก่อนหรือ   
ณ วันสิ้นรอบระยะเวลารายงาน ก็จะส่งผลต่อการจัดประเภทเป็นหนี้สินหมุนเวียนหรือไม่หมุนเวียน แม้ว่าการดำรงสถานะจะถูกทดสอบการปฏิบัติภายหลังรอบระยะเวลารายงานก็ตาม

การปรับปรุงดังกล่าวกำหนดให้เปิดเผยข้อมูลหากบริษัทจัดประเภทหนี้สินเป็นหนี้สินไม่หมุนเวียนและหนี้สินนั้นขึ้นอยู่กับการดำรงสถานะที่บริษัทต้องปฏิบัติตามภายใน 12 เดือนภายหลังรอบระยะเวลารายงาน ข้อมูลที่ต้องเปิดเผยรวมถึง:

* มูลค่าตามบัญชีของหนี้สิน
* ข้อมูลเกี่ยวกับการดำรงสถานะ
* ข้อเท็จจริงและสถานการณ์ (ถ้ามี) ที่บ่งชี้ว่าบริษัทอาจจะมีความยากลำบากในการปฏิบัติตามการดำรงสถานะ

การปรับปรุงยังชี้แจงความหมายของ ‘การชำระ' หนี้สินตามมาตรฐานการบัญชีฉบับที่ 1 เมื่อคู่สัญญามีสิทธิเลือก เงื่อนไขของหนี้สินที่ให้สามารถชำระด้วยการโอนตราสารทุนของบริษัทเองไม่มีผลต่อการจัดประเภทเป็นรายการหมุนเวียนหรือไม่หมุนเวียน หากบริษัทจัดประเภทสิทธิเลือกนั้นเป็นตราสารทุน

การปรับปรุงต้องถูกนำมาถือปฏิบัติย้อนหลังตามข้อกำหนดปกติในมาตรฐานการบัญชีฉบับที่ 8 เรื่อง นโยบายการบัญชี การเปลี่ยนแปลงประมาณการทางบัญชีและข้อผิดพลาด

1. **การปรับปรุงมาตรฐานการรายงานทางการเงินฉบับที่ 16 เรื่อง สัญญาเช่า** ได้ให้หลักเกณฑ์เกี่ยวกับข้อกำหนดสำหรับรายการขายและเช่ากลับคืน โดยอธิบายวิธีที่บริษัทจะบันทึกบัญชีสำหรับการขายและเช่ากลับคืนหลังจากวันที่เกิดรายการ

การปรับปรุงระบุว่า ในการวัดมูลค่าหนี้สินจากสัญญาเช่าหลังจากการขายและเช่ากลับคืน ผู้ขาย-ผู้เช่าต้องกำหนด ‘การจ่ายชำระตามสัญญาเช่า’ หรือ ‘การจ่ายชำระตามสัญญาเช่าที่ปรับปรุง’ ในวิธีที่ว่าผู้ขาย-ผู้เช่าจะไม่รับรู้จำนวนผลกำไรหรือผลขาดทุนที่เกี่ยวข้องกับสิทธิในการใช้ที่ยังคงอยู่กับผู้ขาย-ผู้เช่า การแก้ไขดังกล่าวอาจส่งผลกระทบต่อรายการขายและเช่ากลับคืนโดยเฉพาะรายการที่มีค่าเช่าผันแปรที่ไม่ได้ขึ้นอยู่กับดัชนีหรืออัตรา

1. **การปรับปรุงมาตรฐานการบัญชีฉบับที่ 7 เรื่อง งบกระแสเงินสด และมาตรฐานการรายงานทางการเงินฉบับที่ 7 เรื่อง การเปิดเผยข้อมูลเครื่องมือทางการเงิน** กำหนดให้มีการเปิดเผยข้อมูลที่เกี่ยวกับข้อตกลงจัดหาเงินทุนเพื่อจ่ายผู้ขาย (Supplier Finance Arrangements หรือ SFAs) การแก้ไขนี้ตอบสนองต่อความต้องการเร่งด่วนของนักลงทุนที่ต้องการข้อมูลเพิ่มเติมเกี่ยวกับ SFAs เพื่อประเมินว่าข้อตกลงเหล่านี้มีผลต่อหนี้สิน กระแสเงินสด และความเสี่ยงด้านสภาพคล่องของบริษัทอย่างไร

เพื่อตอบสนองความต้องการของนักลงทุน การเปิดเผยข้อมูลแบบใหม่จะให้ข้อมูลเกี่ยวกับ:

(1) ข้อกำหนดและเงื่อนไขของ SFAs

(2) มูลค่าตามบัญชีของหนี้สินทางการเงินที่เป็นส่วนหนึ่งของ SFAs และรายการรายบรรทัดที่แสดงหนี้สินเหล่านั้น

(3) มูลค่าตามบัญชีของหนี้สินทางการเงินใน (2) ที่ผู้ขายได้รับการชำระเงินเรียบร้อยแล้วจากผู้ให้เงินทุน

(4) ช่วงของวันครบกำหนดชำระของหนี้สินทางการเงินที่เป็นส่วนหนึ่งของ SFAs และเจ้าหนี้การค้าเทียบเคียงที่ไม่ได้เป็นส่วนหนึ่งของข้อตกลงดังกล่าว

(5) การเปลี่ยนแปลงที่ไม่ใช่เงินสดในมูลค่าตามบัญชีของหนี้สินทางการเงินใน (2)

(6) การเข้าถึงวงเงินของ SFAs และการกระจุกตัวของความเสี่ยงด้านสภาพคล่องกับผู้ให้เงินทุน

|  |
| --- |
| **4 นโยบายการบัญชี** |

**4.1** การแปลงค่าเงินตราต่างประเทศ

ก) สกุลเงินที่ใช้ในการดำเนินงานและสกุลเงินที่ใช้นำเสนองบการเงิน

งบการเงินแสดงในสกุลเงินบาท ซึ่งเป็นสกุลเงินที่ใช้ในการดำเนินงานของกิจการและเป็นสกุลเงินที่ใช้นำเสนองบการเงินของบริษัท

ข) รายการและยอดคงเหลือ

รายการที่เป็นสกุลเงินตราต่างประเทศแปลงค่าเป็นสกุลเงินที่ใช้ในการดำเนินงานโดยใช้อัตราแลกเปลี่ยน ณ วันที่เกิดรายการ

รายการกำไรและรายการขาดทุนที่เกิดจากการรับหรือจ่ายชำระที่เป็นเงินตราต่างประเทศ และที่เกิดจากการแปลงค่าสินทรัพย์และหนี้สินที่เป็นตัวเงินโดยใช้อัตราแลกเปลี่ยน ณ สิ้นรอบระยะเวลารายงานได้บันทึกไว้ในกำไรหรือขาดทุน

เมื่อมีการรับรู้รายการกำไรหรือขาดทุนของรายการที่ไม่เป็นตัวเงินไว้ในกำไรขาดทุนเบ็ดเสร็จอื่น องค์ประกอบของอัตราแลกเปลี่ยนทั้งหมดของกำไรหรือขาดทุนนั้นจะรับรู้ไว้ในกำไรขาดทุนเบ็ดเสร็จอื่นด้วย ในทางตรงข้ามการรับรู้กำไรหรือขาดทุนของรายการที่ไม่เป็นตัวเงินไว้ในกำไรหรือขาดทุน องค์ประกอบของอัตราแลกเปลี่ยนทั้งหมดของกำไรหรือขาดทุนนั้นจะรับรู้ไว้ในกำไรขาดทุนด้วย

**4.2 เงินสดและรายการเทียบเท่าเงินสด**

ในงบกระแสเงินสด เงินสดและรายการเทียบเท่าเงินสดรวมถึงเงินสดในมือ เงินฝากธนาคารประเภทจ่ายคืนเมื่อทวงถาม เงินลงทุนระยะสั้นอื่นที่มีสภาพคล่องสูงซึ่งมีอายุไม่เกินสามเดือนนับจากวันที่ได้มา

**4.3 ลูกหนี้การค้า**

ลูกหนี้การค้าแสดงถึงจำนวนเงินที่ลูกค้าจะต้องชำระซึ่งเกิดจากการขายสินค้าหรือให้บริการตามปกติของธุรกิจ   
ซึ่งลูกหนี้โดยส่วนใหญ่จะมีระยะเวลาสินเชื่อ 30 วัน ดังนั้นลูกหนี้การค้าจึงแสดงอยู่ในรายการหมุนเวียน

บริษัทรับรู้ลูกหนี้การค้าเมื่อเริ่มแรกด้วยจำนวนเงินของสิ่งตอบแทนที่ปราศจากเงื่อนไขในการได้รับชำระ ยกเว้นในกรณีที่เป็นรายการที่มีองค์ประกอบด้านการจัดหาเงินที่มีนัยสำคัญ บริษัทจะรับรู้ลูกหนี้ด้วยมูลค่ายุติธรรมของสิ่งตอบแทน และจะวัดมูลค่าในภายหลังด้วยราคาทุนตัดจำหน่ายเนื่องจากบริษัทตั้งใจที่จะรับชำระกระแสเงินสดตามสัญญา

ทั้งนี้ การพิจารณาการด้อยค่าของลูกหนี้การค้าได้เปิดเผยในหมายเหตุ 4.5

**4.4 สินค้าคงเหลือ**

สินค้าคงเหลือแสดงด้วยราคาทุนหรือมูลค่าสุทธิที่จะได้รับแล้วแต่ราคาใดจะต่ำกว่า

ราคาทุนของสินค้าคำนวณโดยวิธีเข้าก่อนออกก่อน ต้นทุนของวัตถุดิบประกอบด้วยราคาซื้อและค่าใช้จ่าย  
ที่เกี่ยวข้องโดยตรงกับการซื้อ หักด้วยส่วนลดที่เกี่ยวข้องทั้งหมด ต้นทุนของสินค้าสำเร็จรูปและงานระหว่างทำประกอบด้วยค่าวัตถุดิบ ค่าแรงทางตรง ค่าใช้จ่ายอื่นทางตรง และค่าใช้จ่ายที่เกี่ยวข้องโดยตรงเพื่อให้สินค้านั้นอยู่ในสภาพและสถานที่ปัจจุบัน

**4.5 สินทรัพย์ทางการเงิน**

1. การจัดประเภท

บริษัทจัดประเภทสินทรัพย์ทางการเงินประเภทตราสารหนี้ตามลักษณะการวัดมูลค่า โดยพิจารณาจาก ก) โมเดลธุรกิจในการบริหารสินทรัพย์ดังกล่าว และ ข) ลักษณะกระแสเงินสดตามสัญญาว่าเข้าเงื่อนไขของการเป็นเงินต้นและดอกเบี้ย (SPPI) หรือไม่ ดังนี้

* รายการที่วัดมูลค่าภายหลังด้วยมูลค่ายุติธรรม (ผ่านกำไรขาดทุนเบ็ดเสร็จอื่นหรือผ่านกำไรหรือขาดทุน) และ
* รายการที่วัดมูลค่าด้วยราคาทุนตัดจำหน่าย

บริษัทจะสามารถจัดประเภทเงินลงทุนในตราสารหนี้ใหม่ก็ต่อเมื่อมีการเปลี่ยนแปลงในโมเดลธุรกิจในการบริหารสินทรัพย์เท่านั้น

สำหรับเงินลงทุนในตราสารทุน บริษัทสามารถเลือก (ซึ่งไม่สามารถเปลี่ยนแปลงได้) ที่จะวัดมูลค่าเงินลงทุนในตราสารทุน ณ วันที่รับรู้เริ่มแรกด้วยมูลค่ายุติธรรมผ่านกำไรขาดทุน (FVPL) หรือด้วยมูลค่ายุติธรรมผ่านกำไรขาดทุนเบ็ดเสร็จอื่น (FVOCI) ยกเว้นเงินลงทุนในตราสารทุนที่ถือไว้เพื่อค้าจะวัดมูลค่าด้วย FVPL เท่านั้น

1. การรับรู้รายการและการตัดรายการ

ในการซื้อหรือได้มาหรือขายสินทรัพย์ทางการเงินโดยปกติ บริษัทจะรับรู้รายการ ณ วันซื้อขายซึ่งเป็นวันที่บริษัทเข้าทำรายการซื้อหรือขายสินทรัพย์นั้น โดยบริษัทจะตัดรายการสินทรัพย์ทางการเงินออกเมื่อสิทธิในการได้รับกระแสเงินสดจากสินทรัพย์นั้นสิ้นสุดลงหรือได้ถูกโอนไปและบริษัทได้โอนความเสี่ยงและผลประโยชน์ที่เกี่ยวข้องกับการเป็นเจ้าของสินทรัพย์ออกไป

การวัดมูลค่า

ในการรับรู้รายการเมื่อเริ่มแรก บริษัทวัดมูลค่าของสินทรัพย์ทางการเงินด้วยมูลค่ายุติธรรมบวกต้นทุนการทำรายการซึ่งเกี่ยวข้องโดยตรงกับการได้มาซึ่งสินทรัพย์นั้นในกรณีสินทรัพย์ทางการเงินที่ไม่ได้  
วัดมูลค่าด้วย FVPL สำหรับสินทรัพย์ทางการเงินที่วัดมูลค่าด้วย FVPL บริษัทจะรับรู้ต้นทุนการทำรายการที่เกี่ยวข้องเป็นค่าใช้จ่ายในกำไรหรือขาดทุน

บริษัทจะพิจารณาสินทรัพย์ทางการเงินซึ่งมีอนุพันธ์แฝงในภาพรวมว่าลักษณะกระแสเงินสดตามสัญญาว่าเข้าเงื่อนไขของการเป็นเงินต้นและดอกเบี้ย (SPPI) หรือไม่

1. ตราสารหนี้

การวัดมูลค่าในภายหลังของตราสารหนี้ขึ้นอยู่กับโมเดลธุรกิจของบริษัทในการจัดการสินทรัพย์ทางการเงิน และลักษณะของกระแสเงินสดตามสัญญาของสินทรัพย์ทางการเงิน การวัดมูลค่าสินทรัพย์ทางการเงินประเภทตราสารหนี้สามารถแบ่งได้เป็น 3 ประเภทดังนี้

* ราคาทุนตัดจำหน่าย - สินทรัพย์ทางการเงินที่บริษัทถือไว้เพื่อรับชำระกระแสเงินสดตามสัญญา  
  ซึ่งประกอบด้วยเงินต้นและดอกเบี้ยเท่านั้น จะวัดมูลค่าด้วยราคาทุนตัดจำหน่าย และรับรู้รายได้ดอกเบี้ยจากสินทรัพย์ทางการเงินดังกล่าวตามวิธีอัตราดอกเบี้ยที่แท้จริงและแสดงในรายการ ดอกเบี้ยรับ กำไรหรือขาดทุนที่เกิดขึ้นจากการตัดรายการจะรับรู้โดยตรงในกำไรหรือขาดทุน และแสดงรายการในกำไร/(ขาดทุน)อื่นพร้อมกับกำไร/ขาดทุนจากอัตราแลกเปลี่ยน รายการขาดทุนจากการด้อยค่าแสดงเป็นรายการแยกต่างหากในงบกำไรขาดทุนเบ็ดเสร็จ
* มูลค่ายุติธรรมผ่านกำไรขาดทุนเบ็ดเสร็จอื่น (FVOCI) - สินทรัพย์ทางการเงินที่บริษัทถือไว้เพื่อ   
  ก) รับชำระกระแสเงินสดตามสัญญาซึ่งประกอบด้วยเงินต้นและดอกเบี้ยเท่านั้น และ ข) เพื่อขาย   
  จะวัดมูลค่าด้วย FVOCI และรับรู้การเปลี่ยนแปลงในมูลค่าของสินทรัพย์ทางการเงินผ่านกำไรขาดทุนเบ็ดเสร็จอื่น ยกเว้น 1) รายการขาดทุน/กำไรจากการด้อยค่า 2) รายได้ดอกเบี้ยที่คำนวณตามวิธีอัตราดอกเบี้ยที่แท้จริง และ 3) กำไรขาดทุนจากอัตราแลกเปลี่ยน จะรับรู้ในกำไรหรือขาดทุน เมื่อบริษัทตัดรายการสินทรัพย์ทางการเงินดังกล่าว กำไรหรือขาดทุนที่รับรู้สะสมไว้ในกำไรขาดทุนเบ็ดเสร็จอื่นจะถูกโอนจัดประเภทใหม่เข้ากำไรหรือขาดทุนและแสดงในรายการกำไร/(ขาดทุน)อื่น รายได้ดอกเบี้ยจะแสดงในรายการรายได้อื่น กำไรขาดทุนจากอัตราแลกเปลี่ยนจะแสดงในรายการกำไร(ขาดทุน)อื่น รายการขาดทุนจากการด้อยค่าแสดงเป็นรายการแยกต่างหากในงบกำไรขาดทุนเบ็ดเสร็จ
* มูลค่ายุติธรรมผ่านกำไรหรือขาดทุน (FVPL) - บริษัทจะวัดมูลค่าสินทรัพย์ทางการเงินอื่นที่ไม่เข้าเงื่อนไขการวัดมูลค่าด้วยราคาทุนตัดจำหน่ายหรือ FVOCI ข้างต้น ด้วย FVPL โดยกำไรหรือขาดทุนที่เกิดจากการวัดมูลค่ายุติธรรมจะรับรู้ในกำไรหรือขาดทุนและแสดงเป็นรายการสุทธิในกำไร/(ขาดทุน)อื่นในรอบระยะเวลาที่เกิดรายการ

1. ตราสารทุน

บริษัทวัดมูลค่าตราสารทุนด้วยมูลค่ายุติธรรม ในกรณีที่บริษัทเลือกรับรู้กำไร/ขาดทุนจากมูลค่ายุติธรรมในกำไรขาดทุนเบ็ดเสร็จอื่น (FVOCI) บริษัทจะไม่โอนจัดประเภทกำไร/ขาดทุนที่รับรู้สะสมดังกล่าวไปยังกำไรหรือขาดทุนเมื่อมีการตัดรายการเงินลงทุนในตราสารทุนดังกล่าวออกไป ทั้งนี้ เงินปันผลจากเงินลงทุนในตราสารทุนดังกล่าวจะรับรู้ในกำไรหรือขาดทุน และแสดงในรายการรายได้อื่น เมื่อบริษัทมีสิทธิได้รับเงินปันผลนั้น

การเปลี่ยนแปลงในมูลค่ายุติธรรมของเงินลงทุนในตราสารทุนที่วัดมูลค่าด้วย FVPL จะรับรู้ในรายการ กำไร/ขาดทุนอื่นในงบกำไรขาดทุนเบ็ดเสร็จ

ขาดทุน/กลับรายการขาดทุนจากการด้อยค่าของตราสารทุนที่วัดมูลค่าด้วย FVOCI จะไม่แสดงเป็นรายการแยกต่างหากจากการเปลี่ยนแปลงอื่นในมูลค่ายุติธรรม

1. การด้อยค่า

บริษัทใช้วิธีอย่างง่าย (Simplified approach) ตาม TFRS 9 ในการรับรู้การด้อยค่าของลูกหนี้การค้า สินทรัพย์ที่เกิดจากสัญญา และลูกหนี้ตามสัญญาเช่าเงินทุน ตามประมาณการผลขาดทุนด้านเครดิตตลอดอายุของสินทรัพย์ดังกล่าวตั้งแต่วันที่บริษัทเริ่มรับรู้ลูกหนี้การค้า สินทรัพย์ที่เกิดจากสัญญา และลูกหนี้ตามสัญญาเช่าเงินทุน

ในการพิจารณาผลขาดทุนด้านเครดิตที่คาดว่าจะเกิดขึ้น ผู้บริหารได้จัดกลุ่มลูกหนี้และสินทรัพย์ที่เกิดจากสัญญาตามความเสี่ยงด้านเครดิตที่มีลักษณะร่วมกันและตามกลุ่มระยะเวลาที่เกินกำหนดชำระ ทั้งนี้เนื่องจากสินทรัพย์ที่เกิดจากสัญญานั้นเป็นงานที่ส่งมอบแต่ยังไม่ได้เรียกเก็บซึ่งมีลักษณะความเสี่ยงใกล้เคียงกับลูกหนี้สำหรับสัญญาประเภทเดียวกัน ผู้บริหารจึงได้ใช้อัตราผลขาดทุนด้านเครดิตของลูกหนี้กับสินทรัพย์ที่เกิดจากสัญญาที่เกี่ยวข้องด้วย อัตราขาดทุนด้านเครดิตที่คาดว่าจะเกิดขึ้นพิจารณาจากลักษณะการจ่ายชำระในอดีต ข้อมูลผลขาดทุนด้านเครดิตจากประสบการณ์ในอดีต รวมทั้งข้อมูลและปัจจัยในอนาคตที่อาจมีผลกระทบต่อการจ่ายชำระของลูกหนี้

สำหรับลูกหนี้ที่มีความเสี่ยงด้านเครดิตต่ำ ผู้บริหารพิจารณาวัดมูลค่าผลขาดทุนด้านเครดิตด้วยวิธีคิดลดประมาณการกระแสเงินสดตามกำหนดเวลาที่จะเรียกเก็บเงินได้ ทั้งนี้เนื่องจากสินทรัพย์ที่เกิดจากสัญญานั้นเป็นงานที่ส่งมอบแต่ยังไม่ได้เรียกเก็บซึ่งมีลักษณะความเสี่ยงใกล้เคียงกับลูกหนี้สำหรับสัญญาประเภทเดียวกันผู้บริหารจึงได้ใช้อัตราผลขาดทุนด้านเครดิตของลูกหนี้การค้ากับสินทรัพย์ที่เกิดจากสัญญาที่เกี่ยวข้องด้วย

สำหรับสินทรัพย์ทางการเงินอื่นที่วัดมูลค่าด้วยราคาทุนตัดจำหน่าย และ FVOCI บริษัทใช้วิธีการทั่วไป (General approach) ตาม TFRS 9 ในการวัดมูลค่าผลขาดทุนด้านเครดิตที่คาดว่าจะเกิดขึ้น ซึ่งกำหนดให้พิจารณาผลขาดทุนที่คาดว่าจะเกิดขึ้นภายใน 12 เดือนหรือตลอดอายุสินทรัพย์ ขึ้นอยู่กับว่ามีการเพิ่มขึ้นของความเสี่ยงด้านเครดิตอย่างมีนัยสำคัญหรือไม่ และรับรู้ผลขาดทุนจากการด้อยค่าตั้งแต่เริ่มรับรู้สินทรัพย์ทางการเงินดังกล่าว

บริษัทประเมินความเสี่ยงด้านเครดิตของสินทรัพย์ทางการเงินดังกล่าว ณ ทุกสิ้นรอบระยะเวลารายงาน   
ว่ามีการเพิ่มขึ้นอย่างมีนัยสำคัญนับตั้งแต่การรับรู้รายการเมื่อแรกเริ่มหรือไม่ (เปรียบเทียบความเสี่ยงของการผิดสัญญาที่จะเกิดขึ้น ณ วันที่รายงาน กับความเสี่ยงของการผิดสัญญาที่จะเกิดขึ้น ณ วันที่รับรู้รายการเริ่มแรก)

บริษัทพิจารณาและรับรู้ผลขาดทุนด้านเครดิตที่คาดว่าจะเกิดขึ้น โดยพิจารณาถึงการคาดการณ์  
ในอนาคตมาประกอบกับประสบการณ์ในอดีต โดยผลขาดทุนด้านเครดิตที่รับรู้เกิดจากประมาณการความน่าจะเป็นของ มูลค่าปัจจุบันของจำนวนเงินสดที่คาดว่าจะไม่ได้รับทั้งหมดถัวเฉลี่ยถ่วงน้ำหนัก โดยจำนวนเงินสดที่คาดว่าจะไม่ได้รับ หมายถึงผลต่างระหว่างกระแสเงินสดตามสัญญาทั้งหมดและกระแสเงินสดซึ่งบริษัทคาดว่าจะได้รับ คิดลดด้วยอัตราดอกเบี้ยที่แท้จริงเมื่อแรกเริ่มของสัญญา

บริษัทวัดมูลค่าผลขาดทุนด้านเครดิตที่คาดว่าจะเกิดขึ้นโดยสะท้อนถึงปัจจัยต่อไปนี้

* + จำนวนเงินที่คาดว่าจะไม่ได้รับถ่วงน้ำหนักตามประมาณการความน่าจะเป็น
  + มูลค่าเงินตามเวลา
  + ข้อมูลสนับสนุนและความสมเหตุสมผล ณ วันที่รายงาน เกี่ยวกับประสบการณ์ในอดีต สภาพการณ์ในปัจจุบัน และการคาดการณ์ไปในอนาคต

ผลขาดทุนและการกลับรายการผลขาดทุนจากการด้อยค่าบันทึกในกำไรหรือขาดทุนเป็นรายการแยกต่างหาก

**4.6 ส่วนปรับปรุงอาคารและอุปกรณ์**

ส่วนปรับปรุงอาคารและอุปกรณ์ทั้งหมดวัดมูลค่าด้วยราคาทุนหักด้วยค่าเสื่อมราคาสะสมและผลขาดทุนจากการ  
ด้อยค่าสะสม ต้นทุนเริ่มแรกจะรวมต้นทุนทางตรงอื่น ๆ ที่เกี่ยวข้องโดยตรงกับการซื้อสินทรัพย์นั้น

ต้นทุนที่เกิดขึ้นภายหลังจะรวมอยู่ในมูลค่าตามบัญชีของสินทรัพย์ เมื่อต้นทุนนั้นมีความเป็นไปได้ค่อนข้างแน่ที่จะได้รับประโยชน์เชิงเศรษฐกิจในอนาคตและต้นทุนของรายการนั้นสามารถวัดมูลค่าได้อย่างน่าเชื่อถือ มูลค่าตามบัญชีของชิ้นส่วนที่ถูกเปลี่ยนแทนจะถูกตัดรายการออกไป

บริษัทจะรับรู้ต้นทุนค่าซ่อมแซมและบำรุงรักษาอื่น ๆ เป็นค่าใช้จ่ายในกำไรขาดทุนเมื่อเกิดขึ้น

ค่าเสื่อมราคาของสินทรัพย์คำนวณโดยใช้วิธีเส้นตรง เพื่อลดราคาทุนสุทธิจากมูลค่าคงเหลือตลอดอายุการใช้ประโยชน์ที่ประมาณการไว้ของสินทรัพย์ดังต่อไปนี้

ส่วนปรับปรุงอาคาร ตามอายุสัญญาเช่า

อุปกรณ์ในโครงการ ตามอายุสัญญา

เครื่องตกแต่งสำนักงาน 5 ปี

เครื่องมือและอุปกรณ์สำนักงาน 3 - 5 ปี

บริษัทได้มีการทบทวนและปรับปรุงมูลค่าคงเหลือและอายุการใช้ประโยชน์ของสินทรัพย์ให้เหมาะสมทุกสิ้นรอบปีบัญชี

ผลกำไรหรือขาดทุนที่เกิดจากการจำหน่ายส่วนปรับปรุงอาคารและอุปกรณ์ คำนวณโดยเปรียบเทียบสิ่งตอบแทนสุทธิที่ได้รับจากการจำหน่ายสินทรัพย์กับมูลค่าตามบัญชีของสินทรัพย์และแสดงในกำไร(ขาดทุน)อื่น - สุทธิ

**4.7 สินทรัพย์ไม่มีตัวตน**

*การซื้อสินทรัพย์ไม่มีตัวตน*

สินทรัพย์ที่มีอายุการใช้ประโยชน์จำกัด จะวัดมูลค่าด้วยราคาทุนหักค่าตัดจำหน่ายสะสมและผลขาดทุนจากการด้อยค่าสะสม ค่าตัดจำหน่ายคำนวณโดยใช้วิธีเส้นตรงตลอดอายุการใช้ประโยชน์ที่ประมาณการไว้ของสินทรัพย์ดังต่อไปนี้

โปรแกรมคอมพิวเตอร์ 10 ปี

**4.8 สัญญาเช่า**

**สัญญาเช่า - กรณีที่บริษัทเป็นผู้เช่า**

บริษัทรับรู้สัญญาเช่าเมื่อบริษัทสามารถเข้าถึงสินทรัพย์ตามสัญญาเช่า เป็นสินทรัพย์สิทธิการใช้และหนี้สิน  
ตามสัญญาเช่า โดยค่าเช่าที่ชำระจะปันส่วนเป็นการจ่ายชำระหนี้สินและต้นทุนทางการเงิน โดยต้นทุนทางการเงินจะรับรู้ในกำไรขาดทุนตลอดระยะเวลาสัญญาเช่าด้วยอัตราดอกเบี้ยคงที่จากยอดหนี้สินตามสัญญาเช่าที่คงเหลืออยู่ บริษัทคิดค่าเสื่อมราคาสินทรัพย์สิทธิการใช้ตามวิธีเส้นตรง ตามอายุที่สั้นกว่าระหว่างอายุสินทรัพย์และระยะเวลาการเช่าหากบริษัทมีความแน่นอนอย่างสมเหตุสมผลที่จะใช้สิทธิเลือกซื้อ สินทรัพย์สิทธิการใช้จะถูก  
คิดค่าเสื่อมราคาตามอายุการใช้ประโยชน์ของสินทรัพย์อ้างอิง

สินทรัพย์และหนี้สินตามสัญญาเช่ารับรู้เริ่มแรกด้วยมูลค่าปัจจุบัน หนี้สินตามสัญญาเช่าประกอบด้วยมูลค่าปัจจุบันของการจ่ายชำระตามสัญญาเช่า ดังนี้

* + ค่าเช่าคงที่ (รวมถึงการจ่ายชำระคงที่โดยเนื้อหา) สุทธิด้วยเงินจูงใจค้างรับ
  + ค่าเช่าผันแปรที่อ้างอิงจากอัตราหรือดัชนี
  + มูลค่าที่คาดว่าจะต้องจ่ายจากการรับประกันมูลค่าคงเหลือ
  + ราคาสิทธิเลือกซื้อหากมีความแน่นอนอย่างสมเหตุสมผลที่บริษัทจะใช้สิทธิ และ
  + ค่าปรับจากการยกเลิกสัญญา หากอายุของสัญญาเช่าสะท้อนถึงการที่บริษัทคาดว่าจะยกเลิกสัญญานั้น

การจ่ายชำระตามสัญญาเช่าในช่วงการต่ออายุสัญญาเช่าได้รวมอยู่ในการคำนวณหนี้สินตามสัญญาเช่า   
หากมีความแน่นอนอย่างสมเหตุสมผลในการใช้สิทธิต่ออายุสัญญาเช่า

บริษัทจะคิดลดค่าเช่าจ่ายข้างต้นด้วยอัตราดอกเบี้ยโดยนัยตามสัญญา หากไม่สามารถหาอัตราดอกเบี้ยโดยนัยได้ บริษัทจะคิดลดด้วยอัตราการกู้ยืมส่วนเพิ่มของผู้เช่า ซึ่งก็คืออัตราที่สะท้อนถึงการกู้ยืมเพื่อให้ได้มาซึ่งสินทรัพย์ที่มีมูลค่าใกล้เคียงกัน ในสภาวะเศรษฐกิจ อายุสัญญา และเงื่อนไขที่ใกล้เคียงกัน

สินทรัพย์สิทธิการใช้จะรับรู้ด้วยราคาทุน ซึ่งประกอบด้วย

* + จำนวนที่รับรู้เริ่มแรกของหนี้สินตามสัญญาเช่า
  + ค่าเช่าจ่ายที่ได้ชำระก่อนเริ่ม หรือ ณ วันทำสัญญา สุทธิจากเงินจูงใจที่ได้รับตามสัญญาเช่า
  + ต้นทุนทางตรงเริ่มแรก
  + ต้นทุนการปรับสภาพสินทรัพย์

ค่าเช่าที่จ่ายตามสัญญาเช่าระยะสั้นและสัญญาเช่าสินทรัพย์ที่มีมูลค่าต่ำจะรับรู้เป็นค่าใช้จ่ายตามวิธีเส้นตรง สัญญาเช่าระยะสั้นคือสัญญาเช่าที่มีอายุสัญญาเช่าน้อยกว่าหรือเท่ากับ 12 เดือน สินทรัพย์ที่มีมูลค่าต่ำประกอบด้วยอุปกรณ์สำนักงานขนาดเล็ก

**สัญญาเช่า - กรณีที่บริษัทเป็นผู้ให้เช่า**

สินทรัพย์ที่ให้เช่าตามสัญญาเช่าเงินทุนบันทึกเป็นลูกหนี้สัญญาเช่าเงินทุนด้วยมูลค่าปัจจุบันของจำนวนเงินที่จ่าย  
ตามสัญญาเช่า ผลต่างระหว่างยอดรวมของลูกหนี้ที่ยังไม่ได้คิดลดกับมูลค่าปัจจุบันของลูกหนี้จะทยอยรับรู้เป็นรายได้ทางการเงินโดยใช้วิธีเงินลงทุนสุทธิซึ่งสะท้อนอัตราผลตอบแทนคงที่ ต้นทุนทางตรงเริ่มแรกที่รวมอยู่ในการวัดมูลค่าลูกหนี้สัญญาเช่าเงินทุนเริ่มแรกและจะทยอยรับรู้โดยลดจากรายได้ตลอดอายุของสัญญาเช่า

รายได้ค่าเช่าตามสัญญาเช่าดำเนินงาน (สุทธิจากสิ่งตอบแทนจูงใจที่ได้จ่ายให้แก่ผู้เช่า) รับรู้ด้วยวิธีเส้นตรงตลอดช่วงเวลาการให้เช่า บริษัทต้องรวมต้นทุนทางตรงเริ่มแรกที่เกิดขึ้นจากการได้มาซึ่งสัญญาเช่าดำเนินงานในมูลค่าตามบัญชีของสินทรัพย์อ้างอิง และรับรู้ต้นทุนดังกล่าวเป็นค่าใช้จ่ายตลอดอายุสัญญาเช่า โดยใช้เกณฑ์เดียวกันกับรายได้จากสัญญาเช่า สินทรัพย์ที่ให้เช่าได้รวมอยู่ในงบฐานะการเงินตามลักษณะของสินทรัพย์

**4.9 หนี้สินทางการเงิน**

1. การจัดประเภท

บริษัทจะพิจารณาจัดประเภทเครื่องมือทางการเงินที่บริษัทเป็นผู้ออกเป็นหนี้สินทางการเงินหรือตราสารทุน  
โดยพิจารณาภาระผูกพันตามสัญญา ดังนี้

* หากบริษัทมีภาระผูกพันตามสัญญาที่จะต้องส่งมอบเงินสดหรือสินทรัพย์ทางการเงินอื่นให้กับกิจการอื่น โดยไม่สามารถปฏิเสธการชำระหรือเลื่อนการชำระออกไปอย่างไม่มีกำหนดได้นั้น เครื่องมือทางการเงินนั้นจะจัดประเภทเป็นหนี้สินทางการเงิน เว้นแต่ว่าการชำระนั้นสามารถชำระโดยการออก  
  ตราสารทุนของบริษัทเองด้วยจำนวนตราสารทุนที่คงที่ เพื่อแลกเปลี่ยนกับจำนวนเงินที่คงที่
* หากบริษัทไม่มีภาระผูกพันตามสัญญาหรือสามารถเลื่อนการชำระภาระผูกพันตามสัญญาไปได้ เครื่องมือทางการเงินดังกล่าวจะจัดประเภทเป็นตราสารทุน

เงินกู้ยืมจัดประเภทเป็นหนี้สินหมุนเวียนเมื่อบริษัทไม่มีสิทธิอันปราศจากเงื่อนไขให้เลื่อนชำระหนี้ออกไปอีกเป็นเวลาไม่น้อยกว่า 12 เดือน นับจากวันสิ้นรอบระยะเวลารายงาน

1. การวัดมูลค่า

ในการรับรู้รายการเมื่อเริ่มแรกบริษัทต้องวัดมูลค่าหนี้สินทางการเงินด้วยมูลค่ายุติธรรม และวัดมูลค่าหนี้สินทางการเงินทั้งหมดภายหลังการรับรู้รายการด้วยราคาทุนตัดจำหน่าย

1. การตัดรายการและการเปลี่ยนแปลงเงื่อนไขของสัญญา

บริษัทตัดรายการหนี้สินทางการเงินเมื่อภาระผูกพันที่ระบุในสัญญาได้มีการปฏิบัติตามแล้ว หรือได้มี  
การยกเลิกไป หรือสิ้นสุดลงแล้ว

หากบริษัทมีการเจรจาต่อรองหรือเปลี่ยนแปลงเงื่อนไขของหนี้สินทางการเงิน บริษัทจะต้องพิจารณาว่ารายการดังกล่าวเข้าเงื่อนไขของการตัดรายการหรือไม่ หากเข้าเงื่อนไขของการตัดรายการ บริษัทจะต้องรับรู้หนี้สินทางการเงินใหม่ด้วยมูลค่ายุติธรรมของหนี้สินใหม่นั้น และตัดรายการหนี้สินทางการเงินนั้นด้วยมูลค่าตามบัญชีที่เหลืออยู่ และรับรู้ส่วนต่างในรายการกำไร/ขาดทุนอื่นในกำไรหรือขาดทุน

หากบริษัทพิจารณาแล้วว่าการต่อรองเงื่อนไขดังกล่าวไม่เข้าเงื่อนไขของการตัดรายการ บริษัทจะปรับปรุงมูลค่าของหนี้สินทางการเงินโดยการคิดลดกระแสเงินสดใหม่ตามสัญญาด้วยอัตราดอกเบี้ยที่แท้จริงเดิม (Original effective interest rate) ของหนี้สินทางการเงินนั้น และรับรู้ส่วนต่างในรายการกำไรหรือขาดทุนอื่น  
ในกำไรหรือขาดทุน

**4.10 ภาษีเงินได้ของรอบระยะเวลาปัจจุบันและภาษีเงินได้รอการตัดบัญชี**

ค่าใช้จ่ายภาษีเงินได้สำหรับรอบระยะเวลาประกอบด้วยภาษีเงินได้ของรอบระยะเวลาปัจจุบันและภาษีเงินได้  
รอการตัดบัญชี ภาษีเงินได้จะรับรู้ในกำไรขาดทุน ยกเว้นส่วนภาษีเงินได้ที่เกี่ยวข้องกับรายการที่รับรู้ในกำไรขาดทุนเบ็ดเสร็จอื่นหรือรายการที่รับรู้โดยตรงไปยังส่วนของเจ้าของ

*ภาษีเงินได้ของรอบระยะเวลาปัจจุบัน*

ภาษีเงินได้ของรอบระยะเวลาปัจจุบันคำนวณจากอัตราภาษีตามกฎหมายภาษีที่มีผลบังคับใช้อยู่หรือที่คาดว่า  
จะมีผลบังคับใช้ภายในสิ้นรอบระยะเวลาที่รายงาน ผู้บริหารจะประเมินสถานะของการยื่นแบบแสดงรายการภาษีในแต่ละรอบระยะเวลา ในกรณีที่การนำกฎหมายภาษีไปปฏิบัติขึ้นอยู่กับการตีความ บริษัทจะตั้งประมาณการค่าใช้จ่ายภาษีที่เหมาะสมจากจำนวนที่คาดว่าจะต้องจ่ายชำระแก่หน่วยงานจัดเก็บภาษี

*ภาษีเงินได้รอการตัดบัญชี*

ภาษีเงินได้รอการตัดบัญชีรับรู้เมื่อเกิดผลต่างชั่วคราวระหว่างฐานภาษีของสินทรัพย์และหนี้สิน และราคาตามบัญชีที่แสดงอยู่ในงบการเงิน

ภาษีเงินได้รอการตัดบัญชีคำนวณจากอัตราภาษีและกฎหมายที่มีผลบังคับใช้อยู่หรือที่คาดว่าจะมีผลบังคับใช้ภายในสิ้นรอบระยะเวลาที่รายงาน และคาดว่าอัตราภาษีดังกล่าวจะนำไปใช้เมื่อสินทรัพย์ภาษีเงินได้รอการตัดบัญชีที่เกี่ยวข้องได้ใช้ประโยชน์ หรือหนี้สินภาษีเงินได้รอการตัดบัญชีได้มีการจ่ายชำระ

สินทรัพย์ภาษีเงินได้รอการตัดบัญชีจะรับรู้หากมีความเป็นไปได้ค่อนข้างแน่ว่าบริษัทจะมีกำไรทางภาษีเพียงพอ   
ที่จะนำจำนวนผลต่างชั่วคราวนั้นมาใช้ประโยชน์

สินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีจะแสดงหักกลบกันก็ต่อเมื่อกิจการ  
มีสิทธิตามกฎหมายที่จะนำสินทรัพย์ภาษีเงินได้ของรอบระยะเวลาปัจจุบันมาหักกลบกับหนี้สินภาษีเงินได้ของรอบระยะเวลาปัจจุบัน และทั้งสินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีเกี่ยวข้องกับภาษีเงินได้ที่ประเมินโดยหน่วยงานจัดเก็บภาษีหน่วยงานเดียวกัน สินทรัพย์ภาษีเงินได้ของรอบระยะเวลาปัจจุบันและหนี้สินภาษีเงินได้ของรอบระยะเวลาปัจจุบันจะแสดงหักกลบกันก็ต่อเมื่อบริษัทมีสิทธิตามกฎหมายในการนำสินทรัพย์และหนี้สินดังกล่าวมาหักกลบกัน และตั้งใจจะจ่ายหนี้สินและสินทรัพย์ภาษีเงินได้ของรอบระยะเวลาปัจจุบันด้วยยอดสุทธิ

**4.11 ผลประโยชน์พนักงาน**

1. ผลประโยชน์พนักงานระยะสั้น

ผลประโยชน์พนักงานระยะสั้น คือ ผลประโยชน์ที่คาดว่าจะต้องจ่ายชำระภายใน 12 เดือน หลังจากวันสิ้นรอบระยะเวลาบัญชี เช่น ค่าจ้าง เงินเดือน และโบนัสของพนักงาน โดยรับรู้ตามช่วงเวลาการให้บริการของพนักงานไปจนถึงวันสิ้นสุดรอบระยะเวลารายงาน บริษัทจะบันทึกหนี้สินด้วยจำนวนที่คาดว่าจะต้องจ่าย

ข) กองทุนสำรองเลี้ยงชีพ

บริษัทจ่ายสมทบให้กับกองทุนสำรองเลี้ยงชีพตามความสมัครใจ บริษัทไม่มีภาระผูกพันที่ต้องจ่ายชำระเพิ่มเติมเมื่อได้จ่ายเงินสมทบแล้ว เงินสมทบจะถูกรับรู้เป็นค่าใช้จ่ายผลประโยชน์พนักงานเมื่อถึงกำหนดชำระ

ค) ผลประโยชน์เมื่อเกษียณอายุ

โครงการผลประโยชน์เมื่อเกษียณอายุ กำหนดจำนวนเงินผลประโยชน์ที่พนักงานจะได้รับเมื่อเกษียณอายุ โดยมักขึ้นอยู่กับปัจจัยหลายประการ เช่น อายุ จำนวนปีที่ให้บริการ และค่าตอบแทนเมื่อเกษียณอายุ

ภาระผูกพันผลประโยชน์นี้คำนวณโดยนักคณิตศาสตร์ประกันภัยอิสระอย่างสม่ำเสมอ ด้วยวิธีคิดลดแต่ละหน่วยที่ประมาณการไว้ ซึ่งมูลค่าปัจจุบันของโครงการผลประโยชน์จะประมาณโดยการคิดลดกระแสเงินสดจ่ายในอนาคต โดยใช้อัตราผลตอบแทนในตลาดของพันธบัตรรัฐบาล ซึ่งเป็นสกุลเงินเดียวกับสกุลเงินประมาณการกระแสเงินสด และวันครบกำหนดของหุ้นกู้ใกล้เคียงกับระยะเวลาที่ต้องชำระภาระผูกพันโครงการผลประโยชน์เมื่อเกษียณอายุ

กำไรและขาดทุนจากการวัดมูลค่าใหม่จะรับรู้ในส่วนของเจ้าของผ่านกำไรขาดทุนเบ็ดเสร็จอื่นใน  
รอบระยะเวลาที่เกิดขึ้น และรวมอยู่ในองค์ประกอบอื่นของส่วนของเจ้าของในงบแสดงการเปลี่ยนแปลง  
ในส่วนของเจ้าของ

ต้นทุนบริการในอดีตจะถูกรับรู้ทันทีในกำไรขาดทุน

ง) ผลประโยชน์เมื่อเลิกจ้าง

บริษัทจะรับรู้ผลประโยชน์เมื่อเลิกจ้างก่อนถึงกำหนดเมื่อ 1) บริษัทไม่สามารถยกเลิกข้อเสนอให้ผลประโยชน์ และ 2) บริษัทรับรู้ต้นทุนสำหรับการปรับโครงสร้างที่เกี่ยวข้อง โดยผลประโยชน์ที่มีกำหนดชำระเกินกว่า 12 เดือนภายหลังรอบระยะเวลารายงาน ต้องคิดลดเป็นมูลค่าปัจจุบัน

จ) โครงการร่วมลงทุนระหว่างนายจ้างและลูกจ้าง

บริษัทจ่ายสมทบให้กับบริษัทหลักทรัพย์แห่งหนึ่ง เพื่อไปซื้อหุ้นของบริษัทใหญ่ให้แก่พนักงาน เงินที่สมทบจากพนักงานและบริษัทได้แยกออกจากสินทรัพย์ของบริษัทและบริหารโดยบริษัทหลักทรัพย์ บริษัทไม่มีภาระผูกพันที่ต้องจ่ายชำระเพิ่มเติมเมื่อได้จ่ายเงินสมทบแล้ว เงินสมทบจะถูกรับรู้เป็นค่าใช้จ่ายผลประโยชน์พนักงาน

ฉ) โครงการจัดสรรหุ้นให้พนักงาน

บริษัทให้สิทธิ์พนักงานของบริษัทและพนักงานของบริษัทที่เกี่ยวข้องในการซื้อหุ้นของบริษัทในราคาที่ใกล้เคียงกับมูลค่ายุติธรรมภายใต้เงื่อนไขของโครงการ พนักงานมีสิทธิ์ขายหุ้นคืนให้แก่บริษัท หากบริษัท  
ไม่สามารถบรรลุเงื่อนไขตามระยะเวลาที่กำหนดไว้ เงินที่ได้รับชำระค่าหุ้นรับรู้เป็นหนี้สินในงบฐานะการเงิน และจะกลับรายการหนี้สินดังกล่าวเป็นหุ้นสามัญของบริษัทเมื่อสิ้นสุดระยะเวลาที่กำหนด

**4.12 การจ่ายโดยใช้หุ้นเป็นเกณฑ์**

*ให้สิทธิซื้อหุ้นแก่พนักงาน*

บริษัทได้รับบริการจากพนักงาน เป็นสิ่งตอบแทนสำหรับตราสารทุนของบริษัท (สิทธิซื้อหุ้น) มูลค่ายุติธรรมของสิทธิซื้อหุ้นของพนักงานจะรับรู้เป็นค่าใช้จ่ายตามระยะเวลาได้รับสิทธิ โดยรับรู้พร้อมกับการเพิ่มขึ้นของตราสารทุน ทั้งนี้ มูลค่ายุติธรรมของสิทธิซื้อหุ้นที่ออกให้ จะถูกกำหนดโดย

* รวมเงื่อนไขการดำเนินการทางด้านการตลาด เช่น ราคาหุ้นของกิจการ
* รวมผลกระทบของเงื่อนไขการได้รับสิทธิที่ไม่ใช่เงื่อนไขการบริการหรือผลงาน (ตัวอย่างเช่น ข้อกำหนดในเรื่องการออมของพนักงานหรือการถือหุ้นในช่วงระยะเวลาที่กำหนด) และ
* ไม่รวมผลกระทบของการบริการ และเงื่อนไขการได้รับสิทธิที่ไม่ใช่เงื่อนไขการดำเนินการทางด้านการตลาด (ตัวอย่างเช่น ความสามารถในการทำกำไร การเติบโตของยอดขายตามที่กำหนดไว้ และการคงสภาพการเป็นพนักงานของกิจการในช่วงเวลาที่กำหนด)

เงื่อนไขผลงานที่ไม่ใช่การดำเนินการทางด้านการตลาดและเงื่อนไขการบริการ จะรวมอยู่ในข้อสมมติฐานเกี่ยวกับจำนวนของสิทธิซื้อหุ้นที่คาดว่าจะได้รับสิทธิ

ณ วันที่สิ้นรอบระยะเวลาการรายงาน บริษัทจะทบทวนการประเมินจำนวนของสิทธิซื้อหุ้นที่คาดว่าจะได้รับสิทธิ และจะรับรู้ผลกระทบของการปรับปรุง (หากมี) จากการประมาณการเริ่มแรกในกำไรหรือขาดทุน พร้อมกับการปรับปรุงรายการไปยังส่วนของเจ้าของ

บริษัทจะออกหุ้นใหม่เมื่อมีการใช้สิทธิ สิ่งตอบแทนที่ได้รับสุทธิจากต้นทุนในการทำรายการทางตรงจะบันทึก  
ไปยังทุนเรือนหุ้นและส่วนเกินมูลค่าหุ้น

**4.13 ประมาณการหนี้สิน**

บริษัทมีภาระผูกพันในปัจจุบันตามกฎหมายหรือตามข้อตกลงที่จัดทำไว้ อันเป็นผลสืบเนื่องมาจากเหตุการณ์  
ในอดีตซึ่งการชำระภาระผูกพันนั้นมีความเป็นไปได้ค่อนข้างแน่ว่าจะส่งผลให้บริษัทต้องสูญเสียทรัพยากรออกไป และประมาณการจำนวนที่ต้องจ่ายได้

บริษัทจะวัดมูลค่าของจำนวนประมาณการหนี้สินโดยใช้มูลค่าปัจจุบันของรายจ่ายที่คาดว่าจะต้องนำมาจ่ายชำระภาระผูกพัน การเพิ่มขึ้นของประมาณการหนี้สินเนื่องจากมูลค่าของเงินตามเวลาจะรับรู้เป็นดอกเบี้ยจ่าย

**4.14 ทุนเรือนหุ้น**

หุ้นสามัญจัดประเภทไว้เป็นส่วนของเจ้าของ

ต้นทุนส่วนเพิ่มที่เกี่ยวข้องกับการออกหุ้นใหม่หรือการออกสิทธิในการซื้อหุ้นซึ่งสุทธิจากภาษีจะถูกแสดงเป็นยอดหักในส่วนของเจ้าของ

**4.15 การรับรู้รายได้**

บริษัทรับรู้รายได้สุทธิจากภาษีมูลค่าเพิ่มซึ่งบริษัทจะรับรู้รายได้เมื่อคาดว่ามีความเป็นไปได้ค่อนข้างแน่ที่จะได้รับชำระเมื่อส่งมอบสินค้าหรือให้บริการ

สำหรับสัญญาที่มีหลายองค์ประกอบที่บริษัทจะต้องส่งมอบสินค้าหรือให้บริการหลายประเภท บริษัทต้องแยกเป็น  
แต่ละภาระที่ต้องปฏิบัติที่แยกต่างหากจากกัน และต้องปันส่วนราคาของรายการของสัญญาดังกล่าวไปยังแต่ละภาระที่ต้องปฏิบัติตามสัดส่วนของราคาขายแบบเอกเทศหรือประมาณการราคาขายแบบเอกเทศ บริษัทจะรับรู้รายได้ของแต่ละภาระที่ต้องปฏิบัติแยกต่างหากจากกันเมื่อบริษัทได้ปฏิบัติตามภาระนั้นแล้ว

**ก) การให้บริการ**

บริษัทรับรู้รายได้จากสัญญาให้บริการที่มีลักษณะการให้บริการแบบต่อเนื่องตามวิธีเส้นตรงตลอดระยะเวลาของสัญญา โดยที่ไม่ได้คำนึงถึงรอบระยะเวลาการชำระเงินตามสัญญา

*สินทรัพย์และหนี้สินที่เกิดจากสัญญา*

บริษัทรับรู้สินทรัพย์ที่เกิดจากสัญญาเมื่อบริษัทรับรู้รายได้จากการปฏิบัติตามภาระที่ต้องปฏิบัติตามสัญญา ก่อนที่จะรับชำระหรือถึงกำหนดชำระตามสัญญา

บริษัทรับรู้หนี้สินที่เกิดจากสัญญาเมื่อได้รับชำระจากลูกค้าหรือถึงกำหนดชำระตามสัญญาก่อนที่บริษัท  
จะปฏิบัติตามภาระที่ต้องปฏิบัติ

บริษัทจะแสดงยอดสุทธิหนี้สินที่เกิดจากสัญญาหลังจากหักกลบกับสินทรัพย์ที่เกิดจากสัญญานั้น ในแต่ละสัญญาที่ทำกับลูกค้า

**ข) บริการให้คำปรึกษาด้านไอที**

แผนกที่ปรึกษาด้านไอทีให้บริการด้านการจัดการ การออกแบบ การนำไปปฏิบัติจริง และบริการสนับสนุนอื่น ภายใต้สัญญาราคาคงที่ บริษัทรับรู้รายได้จากการให้บริการในรอบระยะเวลาบัญชีที่ให้บริการ บริษัทรับรู้รายได้ตามสัดส่วนของการให้บริการจริงจนถึงวันสิ้นรอบระยะเวลาการรายงานจากบริการทั้งสิ้นตามสัญญา เนื่องจากลูกค้าได้รับและใช้ประโยชน์ทันที ณ เวลาที่บริษัทให้บริการ

สำหรับบางสัญญาที่บริษัทต้องส่งมอบสินค้าหรือให้บริการหลายประเภท เช่น การขายฮาร์ดแวร์และบริการติดตั้งที่เกี่ยวข้อง หากการติดตั้งนั้นไม่ซับซ้อนและไม่ใช่การให้บริการแบบบูรณาการ และเป็นการติดตั้ง  
ที่บุคคลอื่นสามารถทำได้ บริษัทถือว่าสินค้าและบริการดังกล่าวเป็นภาระที่ต้องปฏิบัติแยกต่างหากจากกัน

ในกรณีที่สัญญามีหลายภาระที่ต้องปฏิบัติ บริษัทจะปันส่วนราคาของรายการให้แต่ละภาระที่ต้องปฏิบัติตามสัดส่วนของราคาขายแบบเอกเทศ ในกรณีที่ราคาขายแบบเอกเทศไม่สามารถหาได้โดยตรง บริษัทจะทำการประมาณการราคาขายแบบเอกเทศโดยใช้วิธีต้นทุนบวกกำไรส่วนเพิ่ม ในกรณีที่สัญญารวมถึงการติดตั้งฮาร์ดแวร์ รายได้สำหรับการขายฮาร์ดแวร์จะรับรู้ ณ เวลาใดเวลาหนึ่ง เมื่อมีการส่งมอบฮาร์ดแวร์ ลูกค้ายอมรับสินค้า และได้โอนกรรมสิทธิ์ตามกฎหมายให้แก่ลูกค้าแล้ว

บริษัทจะทบทวนและปรับปรุงประมาณการรายได้ ต้นทุน หรือความก้าวหน้าของงานหากสถานการณ์เปลี่ยนแปลงไป และรับรู้รายได้และต้นทุนที่เพิ่มขึ้นหรือลดลงในกำไรขาดทุนในรอบระยะเวลาที่ผู้บริหารทราบถึงสถานการณ์ที่เปลี่ยนแปลงไปดังกล่าว

ในกรณีของสัญญาราคาคงที่ ซึ่งลูกค้าชำระจำนวนเงินคงที่ตามกำหนดการชำระเงินในสัญญา บริษัทจะรับรู้สินทรัพย์ที่เกิดจากสัญญาเมื่อบริษัทให้บริการไปมากกว่าจำนวนเงินที่ลูกค้าชำระ แต่หากจำนวนเงินที่ลูกค้าชำระมามีจำนวนสูงกว่าที่บริษัทได้ให้บริการ บริษัทจะรับรู้จำนวนดังกล่าวเป็นหนี้สินที่เกิดจากสัญญา

ในกรณีของสัญญาที่คิดค่าธรรมเนียมรายชั่วโมง รายได้จะถูกรับรู้ในจำนวนที่บริษัทได้ให้บริการเสร็จเรียบร้อยแล้ว

**ค) การก่อสร้าง**

กิจกรรมการก่อสร้างของบริษัทเป็นการสร้างหรือทำให้สินทรัพย์ (งานระหว่างก่อสร้าง) ที่ลูกค้ามีอำนาจควบคุมอยู่เพิ่มขึ้น บริษัทจึงรับรู้รายได้ตลอดช่วงเวลาหนึ่งโดยอ้างอิงจากระดับความคืบหน้าในการก่อสร้าง ตามประมาณการล่าสุดของมูลค่าของสัญญา

ค่าชดเชยจากการเรียกร้อง ราคาตามสัญญาที่เปลี่ยนแปลงไป และค่าปรับจากความล่าช้าจากการก่อสร้าง ถือเป็นสิ่งตอบแทนผันแปรและรวมอยู่ในรายได้ตามสัญญาหากมีความเป็นไปได้ค่อนข้างแน่ที่การกลับรายการอย่างมีสาระสำคัญจะไม่เกิดขึ้นในอนาคต

*ขั้นความสำเร็จของงาน*

รายได้จากสัญญาก่อสร้าง สัญญาให้บริการการก่อสร้าง หรือสัญญาให้บริการ ที่สัญญามีการกำหนดผลลัพธ์ของงาน บริษัทรับรู้รายได้ตลอดช่วงเวลาหนึ่งโดยอ้างอิงจากสัดส่วนของการให้บริการจริงจนถึงสิ้นรอบระยะเวลารายงานจากบริการทั้งสิ้นตามสัญญา เนื่องจากลูกค้าได้รับประโยชน์ทันที ณ เวลา  
ที่บริษัทให้บริการ โดยเลือกวิธีการวัดขั้นความสำเร็จที่แสดงความก้าวหน้าของงานได้อย่างเหมาะสมระหว่าง

1) วิธีผลผลิต โดยอ้างอิงจากระดับความคืบหน้าของโครงการตามความคืบหน้าทางกายภาพ หรือ

2) วิธีปัจจัยนำเข้า โดยขั้นของความสำเร็จจะคำนวณเป็นสัดส่วนของ

2.1) ต้นทุนที่เกี่ยวข้องโดยตรงเกิดขึ้นสะสมจนถึงวันที่ในรายงานต่อประมาณการต้นทุนที่เกี่ยวข้องโดยตรงทั้งหมด หรือ

2.2) สัดส่วนของจำนวนชั่วโมงที่เกี่ยวข้องโดยตรงเกิดขึ้นสะสมจนถึงวันที่ในรายงานต่อประมาณการชั่วโมงที่เกี่ยวข้องโดยตรงทั้งหมด

บริษัทจะทบทวนและปรับปรุงประมาณการรายได้ ต้นทุน หรือความก้าวหน้าของงานหากสถานการณ์เปลี่ยนแปลงไป และรับรู้รายได้และต้นทุนที่เพิ่มขึ้นหรือลดลงในกำไรขาดทุนในรอบระยะเวลาที่ผู้บริหารทราบถึงสถานการณ์ที่เปลี่ยนแปลงไปดังกล่าว

**4.16 การจ่ายเงินปันผล**

เงินปันผลที่จ่ายไปยังผู้ถือหุ้นของบริษัทจะรับรู้เป็นหนี้สินในงบการเงินเมื่อการจ่ายเงินปันผลระหว่างกาลได้รับการอนุมัติจากที่ประชุมคณะกรรมการบริษัท และการจ่ายเงินปันผลประจำปีได้รับอนุมัติจากที่ประชุมผู้ถือหุ้นของบริษัท

|  |
| --- |
| **5 การจัดการความเสี่ยงทางการเงิน** |

**5.1** ปัจจัยความเสี่ยงด้านการเงิน

**กิจกรรมของบริษัทมีความเสี่ยงทางการเงิน ซึ่งได้แก่ ความเสี่ยงจากตลาด (รวมถึงความเสี่ยงจากอัตราดอกเบี้ย) ความเสี่ยงด้านเครดิต และความเสี่ยงด้านสภาพคล่อง แผนการจัดการความเสี่ยงของบริษัทจึงมุ่งเน้นไปยัง  
ความผันผวนของตลาดการเงินและบริหารจัดการเพื่อลดผลกระทบต่อผลการดำเนินงานให้อยู่ในระดับที่ยอมรับได้**

**5.1.1** ความเสี่ยงจากตลาด

1. **ความเสี่ยงจากอัตราแลกเปลี่ยน**

เนื่องจากบริษัทมีการดำเนินงานระหว่างประเทศจึงมีความเสี่ยงจากอัตราแลกเปลี่ยนเงินตราต่างประเทศ โดยเฉพาะจากสกุลเงินดอลลาร์สหรัฐอันเกี่ยวเนื่องมาจากรายการซื้อและขายสินค้า

บริษัทไม่ได้นำการบัญชีป้องกันความเสี่ยงมาถือปฎิบัติ

*ความเสี่ยง*

บริษัทมีความเสี่ยงจากอัตราแลกเปลี่ยน ณ วันสิ้นรอบระยะเวลารายงาน ซึ่งสรุปเป็นสกุลเงินบาท ดังนี้

|  |  |  |
| --- | --- | --- |
|  | **31 ธันวาคม**  **พ.ศ. 2567** | **31 ธันวาคม**  **พ.ศ. 2566** |
|  | **ดอลลาร์สหรัฐ**  **บาท** | **ดอลลาร์สหรัฐ**  **บาท** |
|  |  |  |
| เจ้าหนี้การค้าและเจ้าหนี้อื่น | 52,106,772 | 2,667,611 |

กำไร/ขาดทุนจากอัตราแลกเปลี่ยนสุทธิที่รับรู้ในกำไรหรือขาดทุน สามารถสรุปได้ดังนี้

|  |  |  |
| --- | --- | --- |
|  | **พ.ศ. 2567**  **บาท** | **พ.ศ. 2566**  **บาท** |
|  |  |  |
| กำไรจากอัตราแลกเปลี่ยนสุทธิที่รับรู้ ในกำไร(ขาดทุน)อื่น | (2,950,175) | (345,865) |
| รวมกำไรจากอัตราแลกเปลี่ยนสุทธิที่รับรู้ในกำไรหรือขาดทุน ก่อนภาษีเงินได้ | (2,950,175) | (345,865) |

*การวิเคราะห์ความอ่อนไหว*

ดังที่แสดงในตารางข้างต้น บริษัทมีความเสี่ยงหลักจากการเปลี่ยนแปลงในอัตราแลกเปลี่ยนระหว่างเงินบาท กับเงินดอลลาร์สหรัฐ ความอ่อนไหวในกำไรหรือขาดทุนต่อการเปลี่ยนแปลงในอัตราแลกเปลี่ยนส่วนใหญ่  
มาจากหนี้สินทางการเงินในสกุลเงินดอลลาร์

|  |  |  |
| --- | --- | --- |
|  | **ผลกระทบต่อกำไรสุทธิ** | |
|  | **พ.ศ. 2567**  **บาท** | **พ.ศ. 2566**  **บาท** |
|  |  |  |
| อัตราแลกเปลี่ยน บาทต่อดอลลาร์สหรัฐ  - เพิ่มขึ้นร้อยละ 10 (พ.ศ. 2566: ร้อยละ 10)\* | 5,210,677 | 266,761 |
| อัตราแลกเปลี่ยน บาทต่อดอลลาร์สหรัฐ  - ลดลงร้อยละ 10 (พ.ศ. 2566: ร้อยละ 10)\* | (5,210,677) | (266,761) |

\* โดยกำหนดให้ปัจจัยอื่นคงที่

1. **ความเสี่ยงจากอัตราดอกเบี้ย**

รายได้และกระแสเงินสดจากการดำเนินงานของบริษัทส่วนใหญ่ไม่ขึ้นกับการเปลี่ยนแปลงของอัตรา  
ดอกเบี้ยในตลาด บริษัทมีความเสี่ยงจากอัตราดอกเบี้ยจากเงินฝากสถาบันการเงิน เงินกู้ยืมระยะสั้นจาก  
สถาบันการเงิน เงินกู้ยืมระยะยาวจากสถาบันการเงิน สินทรัพย์และหนี้สินทางการเงินส่วนใหญ่ของบริษัทเป็นระยะสั้น ซึ่งมีอัตราดอกเบี้ยลอยตัวหรืออัตราดอกเบี้ยคงที่ซึ่งใกล้เคียงกับอัตราตลาด  
ในปัจจุบัน บริษัทพิจารณาความเสี่ยงจากอัตราดอกเบี้ยไม่เป็นนัยสำคัญเนื่องจากสินทรัพย์ทางการเงินและหนี้สินทางการเงินที่มีดอกเบี้ยมีจำนวนใกล้เคียงกัน ทั้งนี้ บริษัทจะเข้าทำสัญญาแลกเปลี่ยนอัตราดอกเบี้ยเพื่อบริหารความเสี่ยงเมื่อจำเป็น

บริษัทไม่ได้นำการบัญชีป้องกันความเสี่ยงมาถือปฏิบัติ

**5.1.2** ความเสี่ยงด้านเครดิต

ความเสี่ยงด้านเครดิตโดยส่วนใหญ่เกิดจากรายการเงินสดและรายการเทียบเท่าเงินสด รวมถึงความเสี่ยงด้านเครดิตแก่ลูกค้า ลูกหนี้ตามสัญญาเช่าเงินทุนและสินทรัพย์ที่เกิดจากสัญญา

**ก) การบริหารความเสี่ยง**

บริษัทบริหารความเสี่ยงด้านเครดิตโดยการจัดกลุ่มของความเสี่ยง สำหรับเงินฝากธนาคารและสถาบันการเงิน บริษัทจะเลือกทำรายการกับธนาคารหรือสถาบันที่ได้รับการจัดอันดับในระดับ BBB- หรือสูงกว่า จากสถาบัน  
จัดอันดับความน่าเชื่อถือที่เป็นอิสระเท่านั้น

สำหรับการทำธุรกรรมกับลูกค้า บริษัทจะพิจารณาความเสี่ยงจากการจัดอันดับจากสถาบันจัดอันดับความน่าเชื่อถือที่เป็นอิสระ ในกรณีที่ไม่มีการจัดอันดับไว้ บริษัทจะประเมินความเสี่ยงจากคุณภาพเครดิตของลูกค้า โดยพิจารณาจากฐานะทางการเงิน ประสบการณ์ที่ผ่านมา และปัจจัยอื่นๆ บริษัทพิจารณากำหนดวงเงินสินเชื่อจากผลการประเมินดังกล่าวซึ่งเป็นไปตามข้อกำหนดและวงเงินที่กำหนดโดยคณะกรรมการบริษัท ทั้งนี้ ผู้บริหารในสายงานที่เกี่ยวข้องจะมีการตรวจสอบการปฏิบัติตามข้อกำหนดการให้วงเงินสินเชื่อแก่ลูกค้าอย่างสม่ำเสมอ

**ข) หลักประกัน**

บริษัทอาจขอหลักประกันในรูปของการค้ำประกัน หรือเลตเตอร์ออฟเครดิต ซึ่งให้สิทธิบริษัทในการเรียกชำระได้หากคู่สัญญาผิดนัดตามเงื่อนไขของสัญญาสำหรับลูกหนี้การค้าบางราย

**ค) การด้อยค่าของสินทรัพย์ทางการเงิน**

บริษัทมีสินทรัพย์ทางการเงิน 3 ประเภท คือ ลูกหนี้การค้า ลูกหนี้ตามสัญญาเช่าเงินทุนและสินทรัพย์  
ที่เกิดจากสัญญา ที่ต้องมีการพิจารณาตามโมเดลการวัดมูลค่าผลขาดทุนด้านเครดิตที่คาดว่าจะเกิดขึ้น

แม้ว่าบริษัทจะมีรายการเงินสดและรายการเทียบเท่าเงินสดซึ่งเข้าเงื่อนไขการพิจารณาการด้อยค่าภายใต้ TFRS 9 แต่ผู้บริหารพิจารณาว่าการด้อยค่าของรายการดังกล่าวเป็นจำนวนเงินที่ไม่มีนัยสำคัญ

*ลูกหนี้การค้า ลูกหนี้ตามสัญญาเช่าเงินทุนและสินทรัพย์ที่เกิดจากสัญญา*

บริษัทใช้วิธีอย่างง่าย (Simplified approach) ตาม TFRS 9 ในการวัดมูลค่าผลขาดทุนด้านเครดิตที่คาดว่าจะเกิดขึ้นซึ่งคำนวณค่าเผื่อผลขาดทุนด้านเครดิตที่คาดว่าจะเกิดขึ้นตลอดอายุลูกหนี้การค้า ลูกหนี้ตามสัญญาเช่าเงินทุนและสินทรัพย์ที่เกิดจากสัญญาทั้งหมด

ในการวัดมูลค่าผลขาดทุนด้านเครดิตที่คาดว่าจะเกิดขึ้น ผู้บริหารได้จัดกลุ่มลูกหนี้การค้า ลูกหนี้ตามสัญญาเช่าเงินทุนและสินทรัพย์ที่เกิดจากสัญญาตามลักษณะร่วมของความเสี่ยงด้านเครดิตและตามกลุ่มระยะเวลาที่เกินกำหนดชำระ

ประมาณการอัตราผลขาดทุนด้านเครดิตที่คาดว่าจะเกิดขึ้นพิจารณาจากประวัติการชำระเงินจากการขายในช่วงระยะเวลา 36 เดือนก่อนวันที่ 31 ธันวาคม พ.ศ. 2567 รวมทั้งพิจารณาประสบการณ์ผลขาดทุนด้านเครดิตที่เกิดขึ้นในช่วงระยะเวลาดังกล่าว ทั้งนี้ อัตราผลขาดทุนด้านเครดิตในอดีตจะถูกปรับปรุงเพื่อให้สะท้อนถึงข้อมูลที่เป็นปัจจุบันและการคาดการณ์ล่วงหน้าเกี่ยวกับปัจจัยทางเศรษฐกิจมหภาคที่จะมีผลต่อความสามารถในการจ่ายชำระของลูกหนี้ บริษัทได้พิจารณาว่าอัตราผลิตภัณฑ์มวลรวมในประเทศ (GDP) และอัตราเงินเฟ้อในประเทศที่บริษัทขายสินค้าและให้บริการนั้นเป็นปัจจัยที่เกี่ยวข้องมากที่สุด จึงได้ปรับอัตราผลขาดทุนด้านเครดิตที่ได้จากประสบการณ์ในอดีตเพื่อให้สะท้อนถึงการคาดการณ์การเปลี่ยนแปลงจากปัจจัยเหล่านี้

บริษัทตัดจำหน่ายลูกหนี้การค้า ลูกหนี้ตามสัญญาเช่าเงินทุน และสินทรัพย์ที่เกิดจากสัญญาเมื่อคาดว่าจะไม่ได้รับชำระคืน ข้อบ่งชี้ที่คาดว่าจะไม่ได้รับชำระคืน เช่น การไม่ยอมปฏิบัติตามหรือเข้าร่วมในแผนการชำระหนี้หรือทยอยชำระหนี้ การไม่ชำระเงินตามสัญญาหรือไม่สามารถติดต่อได้เป็นระยะเวลามากกว่า 365 วัน นับจากวันครบกำหนดชำระ

ผลขาดทุนจากการด้อยค่าของลูกหนี้การค้า ลูกหนี้ตามสัญญาเช่าเงินทุน และสินทรัพย์ที่เกิดจากสัญญาจะแสดงเป็นผลขาดทุนจากการด้อยค่าสุทธิในกำไรก่อนต้นทุนทางการเงินและภาษีเงินได้ บริษัทจะรับรู้จำนวนที่ได้รับชำระสำหรับจำนวนที่ได้ตัดจำหน่ายไปแล้วเป็นยอดหักจากรายการที่ได้บันทึกผลขาดทุนจากการด้อยค่า

สำหรับลูกหนี้ที่มีความเสี่ยงด้านเครดิตต่ำ ผู้บริหารพิจารณาวัดมูลค่าผลขาดทุนด้านเครดิตด้วยวิธีคิดลดประมาณการกระแสเงินสดตามกำหนดเวลาที่จะเรียกเก็บเงินได้ ทั้งนี้เนื่องจากสินทรัพย์ที่เกิดจากสัญญานั้นเป็นงานที่ส่งมอบแต่ยังไม่ได้เรียกเก็บซึ่งมีลักษณะความเสี่ยงใกล้เคียงกับลูกหนี้สำหรับสัญญาประเภทเดียวกัน ผู้บริหารจึงได้ใช้อัตราผลขาดทุนด้านเครดิตของลูกหนี้การค้ากับสินทรัพย์ที่เกิดจากสัญญา  
ที่เกี่ยวข้องด้วย

**5.1.3** ความเสี่ยงด้านสภาพคล่อง

การจัดการความเสี่ยงด้านสภาพคล่องอย่างรอบคอบคือ การมีจำนวนเงินสดและหลักทรัพย์ที่อยู่ในความต้องการของตลาดอย่างเพียงพอ และการมีแหล่งเงินทุนที่สามารถเบิกใช้ได้จากวงเงินด้านสินเชื่อที่เพียงพอต่อการชำระภาระผูกพันเมื่อถึงกำหนด ณ วันสิ้นรอบระยะเวลาบัญชี บริษัทมีเงินสดและเงินฝากธนาคารที่สามารถเบิกใช้ได้ทันทีจำนวน 138.26 ล้านบาท (พ.ศ. 2566: 78.45 ล้านบาท) เพื่อใช้ในการบริหารสภาพคล่องของบริษัท

จากลักษณะของการดำเนินธุรกิจของบริษัทซึ่งเป็นธุรกิจที่มีความยืดหยุ่นและเปลี่ยนแปลงอยู่ตลอดเวลา ส่วนงานบริหารการเงินของบริษัทได้คงไว้ซึ่งความยืดหยุ่นในแหล่งเงินทุนโดยการคงไว้ซึ่งวงเงินสินเชื่อ  
ที่เพียงพอ

ผู้บริหารได้พิจารณาประมาณการกระแสเงินสดของบริษัทอย่างสม่ำเสมอโดยพิจารณาจาก ก) เงินสำรองหมุนเวียน (จากวงเงินสินเชื่อที่ยังไม่ได้เบิกใช้) และ ข) เงินสดและรายการเทียบเท่าเงินสด นอกเหนือจากนี้ บริษัทยังได้ทำการประมาณการกระแสเงินสดในสกุลเงินหลักต่าง ๆ พิจารณาสินทรัพย์ที่มีสภาพคล่องสูงและอัตราส่วนสภาพคล่องตามข้อกำหนดต่าง ๆ และคงไว้ซึ่งแผนการจัดหาเงิน

ก) การจัดการด้านการจัดหาเงิน

บริษัทมีวงเงินกู้ที่ยังไม่ได้เบิกใช้ ณ วันที่ 31 ธันวาคม ดังต่อไปนี้

|  |  |  |
| --- | --- | --- |
|  | **พ.ศ. 2567**  **บาท** | **พ.ศ. 2566**  **บาท** |
| **อัตราดอกเบี้ยลอยตัว** |  |  |
| หมดอายุภายในหนึ่งปี  - วงเงินเบิกเกินบัญชีและตั๋วเงินสินเชื่อ | 2,000,000 | 12,000,000 |
| หมดอายุเกินกว่าหนึ่งปี |  |  |
| - วงเงินกู้ยืมสถาบันการเงิน | 428,048,201 | 168,349,348 |
|  | 430,048,201 | 180,349,348 |

บริษัทสามารถเบิกใช้วงเงินเบิกเกินบัญชีและตั๋วเงินประเภทไม่มีสินทรัพย์ค้ำประกันเมื่อต้องการ ทั้งนี้สถาบันการเงินสามารถยกเลิกวงเงินเบิกเกินบัญชีได้โดยมิต้องแจ้งให้ทราบล่วงหน้า และสถาบันการเงินจะมีการพิจารณาวงเงินตั๋วเงินที่ไม่ได้มีสินทรัพย์ค้ำประกันเป็นรายปี

ข) วันครบกำหนดของหนี้สินทางการเงิน

ตารางต่อไปนี้แสดงให้เห็นถึงหนี้สินทางการเงินที่จัดประเภทตามระยะเวลาการครบกำหนดตามสัญญาซึ่งแสดงด้วยจำนวนเงินตามสัญญาที่ไม่ได้มีการคิดลด ทั้งนี้ ยอดคงเหลือที่ครบกำหนดภายในระยะเวลา 12 เดือนจะเท่ากับมูลค่าตามบัญชีของหนี้สินที่เกี่ยวข้องเนื่องการการคิดลดไม่มีนัยสำคัญ

|  | **ภายใน 1 ปี**  **บาท** | **1 - 5 ปี**  **บาท** | **รวม**  **บาท** | **มูลค่าตามบัญชี**  **บาท** |
| --- | --- | --- | --- | --- |
|  |  |  |  |  |
| **วันที่ 31 ธันวาคม พ.ศ. 2567** |  |  |  |  |
| เงินกู้ยืมระยะสั้นจากสถาบันการเงิน | 352,236,771 | - | 352,236,771 | 346,350,464 |
| เจ้าหนี้การค้าและเจ้าหนี้อื่น | 193,038,741 | 74,291,497 | 267,330,238 | 267,330,238 |
| หนี้สินตามสัญญาเช่า | 5,213,720 | 11,184,633 | 16,398,353 | 14,569,945 |
| เงินกู้ยืมระยะยาวจากสถาบันการเงิน | 173,800,010 | 34,988,681 | 208,788,691 | 189,136,984 |
|  | 724,289,242 | 120,464,811 | 844,754,053 | 817,387,631 |
|  |  |  |  |  |
| **วันที่ 31 ธันวาคม พ.ศ. 2566** |  |  |  |  |
| เงินกู้ยืมระยะสั้นจากสถาบันการเงิน | 271,190,242 | - | 271,190,242 | 267,150,652 |
| เจ้าหนี้การค้าและเจ้าหนี้อื่น | 146,176,368 | 50,542 | 146,226,910 | 146,226,910 |
| หนี้สินตามสัญญาเช่า | 4,279,228 | 14,415,580 | 18,694,808 | 16,053,365 |
|  | 421,645,838 | 14,466,122 | 436,111,960 | 429,430,927 |

**5.2 การบริหารส่วนของเงินทุน**

### 

### 5.2.1 การบริหารความเสี่ยง

ว้ตถุประสงค์ของการบริหารส่วนของทุน คือ

* รักษาไว้ซึ่งการดำเนินงานต่อเนื่องและเพื่อที่จะสามารถก่อให้เกิดผลตอบแทนแก่ผู้ถือหุ้นและ  
  ยังประโยชน์ห้แก่ผู้มีส่วนได้เสียอื่นๆ และ
* รักษาโครงสร้างเงินทุนไว้ให้อยู่ในระดับที่ก่อให้เกิดประโยชน์สูงสุดและลดต้นทุนเงินทุน

ในการที่จะรักษาหรือปรับระดับโครงสร้างของเงินทุนนั้น บริษัทอาจต้องปรับจำนวนเงินปันผลจ่าย ปรับการคืนทุนให้แก่ผู้ถือหุ้น การออกหุ้นใหม่ หรือการขายสินทรัพย์เพื่อลดภาระหนี้สิน

เช่นเดียวกับกิจการอื่นในอุตสาหกรรมเดียวกัน บริษัทพิจารณาระดับเงินทุนอย่างสม่ำเสมอจากอัตราส่วนนี้สินต่อทุน ซึ่งคำนวณจากหนี้สินสุทธิหารส่วนของเจ้าของ

ณ วันที่ 31 ธันวาคม บริษัทมีอัตราส่วนหนี้สินต่อทุน ดังนี้

|  |  |  |
| --- | --- | --- |
|  | **พ.ศ. 2567**  **บาท** | **พ.ศ. 2566**  **บาท** |
|  |  |  |
| หนี้สินสุทธิ | 1,428,437,717 | 776,431,656 |
| ส่วนของเจ้าของ | 326,078,369 | 363,663,900 |
| **อัตราส่วนหนี้สินต่อทุน (เท่า)** | 4.38 | 2.14 |

***การคงไว้ซึ่งอัตราส่วนตามสัญญาเงินกู้ (Loan covenants)***

ภายใต้เงื่อนไขของวงเงินกู้หลักของบริษัท บริษัทจะต้องคงไว้ซึ่งอัตราส่วนทางการเงินดังนี้

* อัตราส่วนหนี้สินต่อทุนมากกว่า 0 เท่า ถึง 3 เท่า
* อัตราส่วนความสามารถในการชำระหนี้ (DSCR) ต้องไม่น้อยกว่า 1.25 เท่า

ณ วันที่ 31 ธันวาคม พ.ศ. 2567 บริษัทไม่สามารถดำรงสัดส่วนทางการเงินที่กำหนดไว้ภายใต้สัญญา  
เงินกู้ยืมระยะยาวกับธนาคารพาณิชย์แห่งหนึ่ง ตามเงื่อนไขภายใต้สัญญาดังกล่าว ธนาคารมีสิทธิในการเรียกชำระคืนเงินกู้ยืมทั้งจำนวนโดยทันทีเมื่อมีการผิดเงื่อนไขสัดส่วนทางการเงิน ดังนั้นเงินกู้ยืมระยะยาวจำนวนเงิน 140 ล้านบาท จึงถูกจัดประเภทเป็นเป็นเงินกู้ยืมระยะยาวที่ถึงกำหนดชำระภายในหนึ่งปี   
ณ วันสิ้นปีเพื่อสะท้อนเงื่อนไขภายใต้สัญญาเงินกู้ยืมดังกล่าว

อย่างไรก็ตาม ในเดือนกุมภาพันธ์ พ.ศ. 2568 บริษัทได้รับจดหมายผ่อนผันการเรียกชำระคืนเงินกู้ยืมจากธนาคารพาณิชย์แล้ว โดยธนาคารจะยังไม่เรียกชำระคืนเงินกู้ยืมก่อนระยะเวลาที่ถึงกำหนดชำระ

|  |
| --- |
| **6 มูลค่ายุติธรรม** |

มูลค่ายุติธรรมแบ่งออกเป็นลำดับชั้นตามข้อมูลที่ใช้ดังนี้

ข้อมูลระดับ 1 : มูลค่ายุติธรรมของเครื่องมือทางการเงินอ้างอิงจาก ราคาเสนอซื้อปัจจุบัน ที่อ้างอิงจาก ตลาดหลักทรัพย์แห่งประเทศไทย

ข้อมูลระดับ 2 : มูลค่ายุติธรรมของเครื่องมือทางการเงินวัดมูลค่าโดยใช้เทคนิคการประเมินมูลค่าซึ่งใช้ข้อมูลที่สามารถสังเกตได้อย่างมีนัยสำคัญและอ้างอิงจากประมาณการของบริษัทเองมาใช้น้อยที่สุดเท่าที่เป็นไปได้

ข้อมูลระดับ 3 : มูลค่ายุติธรรมของเครื่องมือทางการเงินวัดมูลค่าโดยใช้เทคนิคการประเมินมูลค่าซึ่งไม่ได้มาจากข้อมูลที่สังเกตได้ในตลาด

มูลค่ายุติธรรมของสินทรัพย์และหนี้สินทางการเงินที่วัดมูลค่าด้วยราคาทุนตัดจำหน่ายมีมูลค่าใกล้เคียงกับมูลค่าตามบัญชี เนื่องจากส่วนใหญ่เป็นเครื่องมือทางการเงินระยะสั้น ยกเว้นสินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จ ซึ่งวัดมูลค่ายุติธรรมระดับที่ 3 และเงินกู้ยืมระยะยาวจากสถาบันการเงิน ซึ่งวัดมูลค่ายุติธรรมระดับที่ 2 และเปิดเผยมูลค่ายุติธรรมในหมายเหตุประกอบงบการเงินข้อ 23 บริษัทไม่มีสินทรัพย์และหนี้สินทางการเงินอื่นที่วัดมูลค่าด้วยมูลค่ายุติธรรม

|  |
| --- |
| **7 ประมาณการทางบัญชีที่สำคัญและการใช้วิจารณญาณ** |

การประมาณการข้อสมมติฐานและการใช้วิจารณญาณได้มีการประเมินทบทวนอย่างต่อเนื่อง และอยู่บนพื้นฐานของประสบการณ์ในอดีตและปัจจัยอื่น ๆ ซึ่งรวมถึงการคาดการณ์ถึงเหตุการณ์ในอนาคตที่เชื่อว่ามีสมเหตุสมผลในสถานการณ์ขณะนั้น

ก) ประมาณการต้นทุนสำหรับงานก่อสร้าง

บริษัทรับรู้ประมาณการต้นทุนสำหรับงานก่อสร้าง โดยประมาณต้นทุนจากบัญชีแสดงปริมาณวัสดุและแรงงานที่ใช้ในการก่อสร้างของสัญญาก่อสร้างแต่ละสัญญา บริษัทประมาณการต้นทุนสำหรับก่อสร้างโดยผู้บริหารและผู้จัดการโครงการของบริษัท การประมาณการดังกล่าวจะมีการเปลี่ยนแปลงได้หากมีการเปลี่ยนแปลงเนื้อหาของงาน

ข) การด้อยค่าของสินทรัพย์ทางการเงิน

ผลขาดทุนจากการด้อยค่าของสินทรัพย์ทางการเงินอ้างอิงจากสมมติฐานที่เกี่ยวกับความเสี่ยงในการผิดนัดชำระหนี้และอัตราการขาดทุนที่คาดว่าจะเกิด บริษัทใช้วิจารณญาณในการประเมินข้อสมมติฐานเหล่านี้ และพิจารณาเลือกปัจจัยที่ส่งผลต่อการคำนวณการด้อยค่าบนพื้นฐานของข้อมูลในอดีตของบริษัทและสภาวะแวดล้อมทางตลาด  
ที่เกิดขึ้น รวมทั้งการคาดการณ์เหตุการณ์ในอนาคต ณ ทุกสิ้นรอบระยะเวลารายงาน

|  |
| --- |
| **8 ข้อมูลจำแนกตามส่วนงาน** |

คณะกรรมการกำหนดกลยุทธ์ของบริษัทซึ่งประกอบไปด้วย ประธานเจ้าหน้าที่บริหาร (ซีอีโอ) และผู้รับผิดชอบสูงสุด  
ในสายงานบัญชีและการเงิน ได้พิจารณาผลประกอบการของบริษัทตามกลุ่มของสัญญา จำนวนสองส่วนงานซึ่งประกอบด้วยธุรกิจจำหน่ายและวางระบบแบบเบ็ดเสร็จ และธุรกิจขายและให้บริการ บริษัทดำเนินงานในส่วนงานภูมิศาสตร์หลักคือประเทศไทย

คณะกรรมการกำหนดกลยุทธ์วัดผลการดำเนินงานของแต่ละส่วนงานโดยพิจารณาจากรายได้และกำไรขั้นต้น

ข้อมูลที่มีสาระสำคัญเกี่ยวกับรายได้และกำไรของแต่ละส่วนงานที่รายงาน มีดังต่อไปนี้

|  |  |  |  |
| --- | --- | --- | --- |
|  | **สำหรับปีสิ้นสุดวันที่ 31 ธันวาคม พ.ศ. 2567** | | |
|  | **จำหน่ายและ**  **วางระบบ**  **แบบเบ็ดเสร็จ** | **ขายและ**  **ให้บริการ** | **รวม** |
|  | **บาท** | **บาท** | **บาท** |
|  |  |  |  |
| รายได้ตามส่วนงานธุรกิจรวม | 928,514,267 | 541,992,506 | 1,470,506,773 |
|  |  |  |  |
| กำไรขั้นต้น | 182,980,790 | 139,151,975 | 322,132,765 |
| รายได้อื่น |  |  | 1,542,139 |
| กำไรอื่น - สุทธิ |  |  | 1,162,391 |
| ค่าใช้จ่ายในการขาย |  |  | (50,117,506) |
| ค่าใช้จ่ายในการบริหาร |  |  | (114,417,024) |
| ต้นทุนทางการเงิน |  |  | (20,379,067) |
| กำไรก่อนภาษีเงินได้ |  |  | 139,923,698 |
| ค่าใช้จ่ายภาษีเงินได้ |  |  | (36,482,417) |
| กำไรสำหรับปี |  |  | 103,441,281 |

|  |  |  |  |
| --- | --- | --- | --- |
|  | **สำหรับปีสิ้นสุดวันที่ 31 ธันวาคม พ.ศ. 2566** | | |
|  | **จำหน่ายและ**  **วางระบบ**  **แบบเบ็ดเสร็จ** | **ขายและ**  **ให้บริการ** | **รวม** |
|  | **บาท** | **บาท** | **บาท** |
|  |  |  |  |
| รายได้ตามส่วนงานธุรกิจรวม | 752,850,523 | 322,334,442 | 1,075,184,965 |
|  |  |  |  |
| กำไรขั้นต้น | 202,873,054 | 67,506,413 | 270,379,467 |
| รายได้อื่น |  |  | 1,566,902 |
| ขาดทุนอี่น - สุทธิ |  |  | (253,334) |
| ค่าใช้จ่ายในการขาย |  |  | (46,871,684) |
| ค่าใช้จ่ายในการบริหาร |  |  | (75,053,664) |
| ต้นทุนทางการเงิน |  |  | (16,051,050) |
| กำไรก่อนภาษีเงินได้ |  |  | 133,716,637 |
| ค่าใช้จ่ายภาษีเงินได้ |  |  | (29,689,477) |
| กำไรสำหรับปี |  |  | 104,027,160 |

**ข้อมูลเกี่ยวกับลูกค้ารายใหญ่**

บริษัทมีรายได้ที่มาจากลูกค้ารายใหญ่โดยทั้งหมดมาจากส่วนงานธุรกิจดังนี้

|  |  |  |  |
| --- | --- | --- | --- |
|  | **จำหน่ายและ**  **วางระบบ**  **แบบเบ็ดเสร็จ** | **ขายและ**  **ให้บริการ** | **รวม** |
|  | **บาท** | **บาท** | **บาท** |
|  |  |  |  |
| **สำหรับปีสิ้นสุดวันที่ 31 ธันวาคม พ.ศ. 2567** |  |  |  |
| ลูกค้ารายใหญ่ รายที่ 1 | 396,105,061 | 45,504,580 | 441,609,641 |
| ลูกค้ารายใหญ่ รายที่ 2 | 193,963,000 | 115,722,431 | 309,685,431 |
|  |  |  |  |
| **สำหรับปีสิ้นสุดวันที่ 31 ธันวาคม พ.ศ. 2566** |  |  |  |
| ลูกค้ารายใหญ่ รายที่ 1 | 356,004,685 | 14,431,042 | 370,435,727 |
| ลูกค้ารายใหญ่ รายที่ 2 | 158,677,901 | 14,837,944 | 173,515,845 |
| ลูกค้ารายใหญ่ รายที่ 3 | - | 118,753,181 | 118,753,181 |

|  |
| --- |
| **9 การจำแนกรายได้ตามจังหวะการรับรู้รายได้** |

|  |  |  |  |
| --- | --- | --- | --- |
|  | **สำหรับปีสิ้นสุดวันที่ 31 ธันวาคม พ.ศ. 2567** | | |
|  | **จำหน่ายและ**  **วางระบบ**  **แบบเบ็ดเสร็จ** | **ขายและ**  **ให้บริการ** | **รวม** |
|  | **บาท** | **บาท** | **บาท** |
|  |  |  |  |
| **จังหวะเวลาการรับรู้รายได้** |  |  |  |
| เมื่อปฏิบัติตามภาระที่ต้องปฏิบัติเสร็จสิ้น (point in time) | - | 8,349,428 | 8,349,428 |
| ตลอดช่วงเวลาที่ปฏิบัติตามภาระที่ต้องปฏิบัติ (over time) | 928,514,267 | 533,643,078 | 1,462,157,345 |
| **รวมรายได้** | 928,514,267 | 541,992,506 | 1,470,506,773 |

|  |  |  |  |
| --- | --- | --- | --- |
|  | **สำหรับปีสิ้นสุดวันที่ 31 ธันวาคม พ.ศ. 2566** | | |
|  | **จำหน่ายและ**  **วางระบบ**  **แบบเบ็ดเสร็จ** | **ขายและ**  **ให้บริการ** | **รวม** |
|  | **บาท** | **บาท** | **บาท** |
|  |  |  |  |
| **จังหวะเวลาการรับรู้รายได้** |  |  |  |
| เมื่อปฏิบัติตามภาระที่ต้องปฏิบัติเสร็จสิ้น (point in time) | - | 458,655 | 458,655 |
| ตลอดช่วงเวลาที่ปฏิบัติตามภาระที่ต้องปฏิบัติ (over time) | 752,850,523 | 321,875,787 | 1,074,726,310 |
| **รวมรายได้** | 752,850,523 | 322,334,442 | 1,075,184,965 |

|  |
| --- |
| **10 เงินสดและรายการเทียบเท่าเงินสด** |

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| เงินสดในมือ | 712,826 | 537,199 |
| เงินฝากธนาคาร | 137,551,025 | 77,913,512 |
|  | 138,263,851 | 78,450,711 |

|  |
| --- |
| **11 ลูกหนี้การค้าและลูกหนี้หมุนเวียนอื่น** |

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| ลูกหนี้การค้า - กิจการอื่น | 59,391,788 | 214,960,257 |
| ลูกหนี้การค้า - กิจการที่เกี่ยวข้องกัน (หมายเหตุ 31) | 7,596,774 | 14,254,221 |
| รวมลูกหนี้การค้า | 66,988,562 | 229,214,478 |
| ลูกหนี้อื่น - กิจการอื่น | 7,151,656 | 1,213,434 |
| ลูกหนี้อื่น - กิจการที่เกี่ยวข้องกัน (หมายเหตุ 31) | 9,345,170 | 1,715,114 |
| ดอกเบี้ยค้างรับ | 319,293 | 85,288 |
| ค่าใช้จ่ายล่วงหน้า | 4,973,141 | 2,462,572 |
| รวมลูกหนี้การค้าและลูกหนี้หมุนเวียนอื่น | 88,777,822 | 234,690,886 |

ลูกหนี้การค้า ณ วันที่ 31 ธันวาคม สามารถวิเคราะห์ตามระยะเวลาการจ่ายชำระได้ดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| ยังไม่ครบกำหนดชำระ | 47,730,919 | 75,150,385 |
| ค้างชำระ: |  |  |
| ไม่เกิน 3 เดือน | 17,652,643 | 76,467,796 |
| 3 - 6 เดือน | - | 77,543,914 |
| 6 - 9 เดือน | - | 52,383 |
| 9 - 12 เดือน | 1,605,000 | - |
| รวมลูกหนี้การค้า | 66,988,562 | 229,214,478 |

ณ วันที่ 31 ธันวาคม พ.ศ. 2567 บริษัทไม่ได้รับรู้ค่าเผื่อผลขาดทุนที่คาดว่าจะเกิดขึ้นของลูกหนี้การค้าที่มีระยะเวลาค้างชำระคืนระหว่าง 9 ถึง 12 เดือน จำนวน 1,605,000 บาท เนื่องจากอยู่ในระหว่างการแก้ไขเอกสารจากการแปรสภาพบริษัทจำกัดเป็นบริษัทมหาชนจำกัด และคาดว่าจะเก็บเงินได้ในไตรมาสหนึ่งของปี พ.ศ. 2568

**12 ลูกหนี้ตามสัญญาเช่าเงินทุน**

ลูกหนี้ตามสัญญาเช่าเงินทุน มีดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| ลูกหนี้ตามสัญญาเช่าเงินทุน | 39,069,333 | - |
| หัก รายได้ดอกเบี้ยทางการเงินรอการรับรู้ | (967,998) | - |
| ลูกหนี้ตามสัญญาเช่าเงินทุน - สุทธิ | 38,101,335 | - |
| ส่วนที่ถึงกำหนดชำระภายในหนึ่งปี | 16,705,656 | - |
| ส่วนที่ถึงกำหนดชำระเกินกว่าหนึ่งปีแต่ไม่เกินห้าปี | 21,395,679 | - |

ณ วันที่ 31 ธันวาคม พ.ศ. 2567 ลูกหนี้ตามสัญญาเช่าเงินทุนทั้งหมดยังไม่ถึงกำหนดชำระจึงไม่มีการตั้งค่าเผื่อผลขาดทุน  
ที่คาดว่าจะเกิดขึ้น

|  |
| --- |
| **13 สินทรัพย์ที่เกิดจากสัญญา** |

บริษัทรับรู้สินทรัพย์ที่เกิดจากสัญญาดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| **รายการหมุนเวียน** |  |  |
| สินทรัพย์ที่เกิดจากสัญญา | 784,310,264 | 379,232,505 |
| ต้นทุนส่วนเพิ่มในการได้มาซึ่งสัญญา | 139,134 | - |
| รวมสินทรัพย์ที่เกิดจากสัญญาหมุนเวียน | 784,449,398 | 379,232,505 |
|  |  |  |
| **รายการไม่หมุนเวียน** |  |  |
| สินทรัพย์ที่เกิดจากสัญญา | 4,285,908 | 19,877,839 |
| ต้นทุนส่วนเพิ่มในการได้มาซึ่งสัญญา | 198,097 | - |
| หัก ค่าเผื่อผลขาดทุนด้านเครดิตที่คาดว่าจะเกิดขึ้น | (91,820) | (552,467) |
| รวมสินทรัพย์ที่เกิดจากสัญญาไม่หมุนเวียน | 4,392,185 | 19,325,372 |

สินทรัพย์ที่เกิดจากสัญญาเป็นรายได้จากสัญญา ซึ่งเกิดจากบริษัทรับรู้รายได้จากการปฏิบัติตามภาระที่ต้องปฏิบัติตามสัญญาก่อนที่จะรับชำระหรือถึงกำหนดชำระตามสัญญา สินทรัพย์ที่เกิดจากสัญญาเพิ่มขึ้นจากจำนวนโครงการ และรายได้ที่รับรู้ระหว่างปี

สินทรัพย์ที่เกิดจากสัญญา ณ วันที่ 31 ธันวาคม สามารถวิเคราะห์ตามอายุโดยนับจากวันที่เกิดรายการได้ดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| ไม่เกิน 3 เดือน | 487,937,557 | 117,967,585 |
| 3 - 6 เดือน | 44,325,317 | 55,037,973 |
| 6 - 9 เดือน | 81,492,379 | 51,231,369 |
| 9 - 12 เดือน | 102,985,572 | 120,634,524 |
| เกิน 12 เดือน | 71,855,347 | 54,238,893 |
| รวม | 788,596,172 | 399,110,344 |
| หัก ค่าเผื่อผลขาดทุนด้านเครดิตที่คาดว่าจะเกิดขึ้น | (91,820) | (552,467) |
| รวม | 788,504,352 | 398,557,877 |

สินทรัพย์ที่เกิดจากสัญญาคาดว่าจะออกใบแจ้งหนี้ภายใน 1 ถึง 13 เดือน (พ.ศ. 2566: 1 ถึง 18 เดือน) ซึ่งสินทรัพย์  
ที่เกิดจากสัญญาที่มีระยะเวลาที่คาดว่าจะออกใบแจ้งหนี้เกิน 12 เดือน เป็นสินทรัพย์ที่เกิดจากสัญญาที่ทำกับลูกค้าภาครัฐและมีข้อกำหนดในการออกใบแจ้งหนี้ตามที่ระบุไว้ในสัญญา

ณ วันที่ 31 ธันวาคม พ.ศ. 2567 บริษัทมีค่าเผื่อผลขาดทุนสำหรับสินทรัพย์ที่เกิดจากสัญญาที่นับจากวันที่คาดว่า  
จะได้รับชำระในระยะเวลามากกว่า 12 เดือน จำนวน 91,820 บาท และในระหว่างปี พ.ศ. 2567 บริษัทกลับรายการ  
ค่าเผื่อผลขาดทุนของสินทรัพย์ที่เกิดจากสัญญาจำนวน 460,647 บาท (พ.ศ. 2566: รับรู้ค่าเผื่อผลขาดทุนจำนวน 552,467 บาท) ในกำไรหรือขาดทุนโดยสะท้อนมูลค่าของเงินตามเวลาด้วยการคิดลดกระแสเงินสดสำหรับสัญญาที่ทำกับลูกค้าภาครัฐและมีข้อกำหนดในการออกใบแจ้งหนี้เกิน 12 เดือน

รายการกระทบยอดค่าเผื่อผลขาดทุนสำหรับลูกหนี้การค้าและสินทรัพย์ที่เกิดจากสัญญาสำหรับปีสิ้นสุดวันที่   
31 ธันวาคม มีดังนี้

|  |  |  |
| --- | --- | --- |
|  | **สินทรัพย์ที่เกิดจากสัญญา** | |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| **ค่าเผื่อผลขาดทุน ณ วันที่ 1 มกราคม** | (552,467) | - |
| รับรู้ค่าเผื่อผลขาดทุนในกำไรหรือขาดทุนในระหว่างปี | - | (552,467) |
| กลับรายการค่าเผื่อผลขาดทุนในกำไรหรือขาดทุนในระหว่างปี | 460,647 | - |
| **ค่าเผื่อผลขาดทุน ณ วันที่ 31 ธันวาคม** | (91,820) | (552,467) |

|  |
| --- |
| **14 หนี้สินที่เกิดจากสัญญา** |

บริษัทรับรู้หนี้สินที่เกี่ยวข้องกับสัญญาที่ทำกับลูกค้าดังต่อไปนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| หนี้สินที่เกิดจากสัญญา |  |  |
| - หมุนเวียน | 77,243,171 | 112,131,629 |
| - ไม่หมุนเวียน | 2,435,803 | 5,952,530 |
| รวมหนี้สินที่เกิดจากสัญญา | 79,678,974 | 118,084,159 |

ในปี พ.ศ. 2567 รายได้ที่รับรู้ที่ได้รวมอยู่ในหนี้สินที่เกิดจากสัญญาที่ยกมาจากต้นปี จำนวน 106.77 ล้านบาท   
(พ.ศ. 2566: 37.58 ล้านบาท) โดยหนี้สินที่เกิดจากสัญญาลดลงจากการรับรู้รายได้ระหว่างปีของโครงการ

**ภาระที่ต้องปฏิบัติที่ยังไม่เสร็จสิ้นจากสัญญาระยะยาวที่ทำกับลูกค้า**

สำหรับงบการเงิน ณ วันที่ 31 ธันวาคม พ.ศ. 2567 ราคาของรายการที่ได้ปันส่วนให้กับภาระที่ต้องปฏิบัติที่ยังไม่เสร็จสิ้นซึ่งเป็นผลมาจากสัญญาของบริษัท มีมูลค่าประมาณ 1,959 ล้านบาท (พ.ศ. 2566: 2,072 ล้านบาท) โดยเป็นงานวางระบบแบบเบ็ดเสร็จประมาณ 599 ล้านบาท (พ.ศ. 2566: 965 ล้านบาท) และเป็นงานขายและบริการประมาณ 1,360 ล้านบาท (พ.ศ. 2566: 1,107 ล้านบาท)

สำหรับงบการเงิน ณ วันที่ 31 ธันวาคม พ.ศ. 2567 ผู้บริหารประมาณการรับรู้รายได้ร้อยละ 51 ของมูลค่าโครงการ (พ.ศ. 2566: ร้อยละ 45) สำหรับภาระที่ต้องปฏิบัติที่ยังไม่เสร็จสิ้น และจะรับรู้เป็นรายได้ในรอบระยะเวลารายงานถัดไปจำนวน 1,006 ล้านบาท (พ.ศ. 2566: 922 ล้านบาท) จำนวนเงินที่เปิดเผยข้างต้นไม่รวมสิ่งตอบแทนผันแปรที่มีข้อจำกัด

|  |
| --- |
| **15 สินค้าคงเหลือ** |

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| สินค้าสำเร็จรูป | 68,946,390 | 36,416,511 |

ต้นทุนของสินค้าคงเหลือจำนวน 248.10 ล้านบาท (พ.ศ. 2566: 336.13 ล้านบาท) รับรู้เป็นค่าใช้จ่ายและรวมอยู่ในต้นทุนในงบกำไรขาดทุนเบ็ดเสร็จ โดยในปี พ.ศ. 2567 และ พ.ศ. 2566 บริษัทไม่มีสินค้าคงเหลือแสดงด้วยมูลค่าสุทธิ  
ที่จะได้รับซึ่งต่ำกว่าราคาทุน

|  |
| --- |
| **16 สินทรัพย์ทางการเงินและหนี้สินทางการเงิน** |

บริษัทมีสินทรัพย์ทางการเงินและหนี้สินทางการเงินดังต่อไปนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
| **สินทรัพย์ทางการเงิน** |  |  |
| สินทรัพย์ทางการเงินที่วัดด้วยราคาทุนตัดจำหน่าย |  |  |
| - เงินสดและรายการเทียบเท่าเงินสด | 138,263,851 | 78,450,711 |
| - สินทรัพย์ทางการเงินอื่นที่วัดมูลค่าด้วยวิธีราคาทุนตัดจำหน่าย | 667,043 | 375,562 |
| - ลูกหนี้การค้าและลูกหนี้อื่น | 83,485,388 | 232,143,026 |
| - เงินฝากที่ติดภาระค้ำประกัน | 128,178,906 | 71,676,751 |
| - ลูกหนี้ตามสัญญาเช่าเงินทุน | 38,101,335 | - |
|  |  |  |
| สินทรัพย์ทางการเงินที่วัดมูลค่าด้วยมูลค่ายุติธรรม  ผ่านกำไรขาดทุนเบ็ดเสร็จอื่น | - | 200,000 |
|  |  |  |
| **หนี้สินทางการเงิน** |  |  |
| หนี้สินทางการเงินที่วัดด้วยราคาทุนตัดจำหน่าย |  |  |
| - เงินกู้ยืมระยะสั้นจากสถาบันการเงิน | 346,350,464 | 267,150,652 |
| - เงินกู้ยืมระยะยาวจากสถาบันการเงิน | 189,136,984 | - |
| - เจ้าหนี้การค้าและเจ้าหนี้อื่น | 267,330,238 | 146,226,910 |
| - หนี้สินตามสัญญาเช่า | 14,569,946 | 16,053,365 |

|  |
| --- |
| **17 เงินจ่ายล่วงหน้าโครงการ** |

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| เงินจ่ายล่วงหน้าค่าวัสดุ | 6,718,066 | 16,434,722 |
| เงินจ่ายล่วงหน้าให้แก่ผู้รับเหมาช่วง | 283,790,905 | 43,370,944 |
|  | 290,508,971 | 59,805,666 |

|  |
| --- |
| **18 เงินฝากธนาคารที่ติดภาระค้ำประกัน** |

วันที่ 31 ธันวาคม พ.ศ. 2567 เงินฝากธนาคารจำนวน 128.18 ล้านบาท (พ.ศ. 2566: จำนวน 71.68 ล้านบาท)   
ได้จำนำเป็นหลักประกันกับสถาบันการเงินในประเทศหลายแห่ง เพื่อใช้ออกหนังสือค้ำประกันแก่บุคคลภายนอก   
เพื่อเป็นหลักประกันในการประมูลงานโครงการต่างๆ และเพื่อค้ำประกันวงเงินเงินกู้ยืมจากสถาบันการเงิน

|  |
| --- |
| **19 ส่วนปรับปรุงอาคารและอุปกรณ์** |

|  |  |  |  |  |  |
| --- | --- | --- | --- | --- | --- |
|  | **ส่วนปรับปรุง**  **อาคาร** | **อุปกรณ์**  **ในโครงการ** | **เครื่องตกแต่ง**  **สำนักงาน** | **เครื่องมือและ**  **เครื่องใช้**  **สำนักงาน** | **รวม** |
|  | **บาท** | **บาท** | **บาท** | **บาท** | **บาท** |
| **วันที่ 1 มกราคม พ.ศ. 2566** |  |  |  |  |  |
| ราคาทุน | - | - | 106,312 | 3,928,163 | 4,034,475 |
| หัก ค่าเสื่อมราคาสะสม | - | - | (104,233) | (2,225,870) | (2,330,103) |
| ราคาตามบัญชี - สุทธิ | - | - | 2,079 | 1,702,293 | 1,704,372 |
|  |  |  |  |  |  |
| **สำหรับปีสิ้นสุดวันที่**  **31 ธันวาคม พ.ศ. 2566** |  |  |  |  |  |
| ราคาตามบัญชีต้นปี - สุทธิ | - | - | 2,079 | 1,702,293 | 1,704,372 |
| ซื้อสินทรัพย์ | 6,028,946 | 250,186,314 | 2,200,781 | 4,263,913 | 262,679,954 |
| จำหน่ายสินทรัพย์ - สุทธิ | - | - | (24) | (9,636) | (9,660) |
| ค่าเสื่อมราคา | - | (33,502,456) | (29,884) | (860,357) | (34,392,697) |
| ราคาตามบัญชีสิ้นปี - สุทธิ | 6,028,946 | 216,683,858 | 2,172,952 | 5,096,213 | 229,981,969 |
|  |  |  |  |  |  |
| **วันที่ 31 ธันวาคม พ.ศ. 2566** |  |  |  |  |  |
| ราคาทุน | 6,028,946 | 250,186,314 | 2,256,821 | 7,870,938 | 266,343,019 |
| หัก ค่าเสื่อมราคาสะสม | - | (33,502,456) | (83,869) | (2,774,725) | (36,361,050) |
| ราคาตามบัญชี - สุทธิ | 6,028,946 | 216,683,858 | 2,172,952 | 5,096,213 | 229,981,969 |
|  |  |  |  |  |  |
| **สำหรับปีสิ้นสุดวันที่**  **31 ธันวาคม พ.ศ. 2567** |  |  |  |  |  |
| ราคาตามบัญชีต้นปี - สุทธิ | 6,028,946 | 216,683,858 | 2,172,952 | 5,096,213 | 229,981,969 |
| ซื้อสินทรัพย์ | 479,572 | - | 568,996 | 3,578,403 | 4,626,971 |
| จำหน่ายสินทรัพย์ - สุทธิ | - | - | (50,826) | (5,281,904) | (5,332,730) |
| ตัดจำหน่ายสินทรัพย์ - สุทธิ | - | - | (3) | (116,540) | (116,543) |
| การโอนเข้า(ออก) | (1,552,773) | - | 1,552,773 | - | - |
| ค่าเสื่อมราคา | (508,833) | (53,545,410) | (845,630) | (1,765,893) | (56,665,766) |
| ราคาตามบัญชีสิ้นปี - สุทธิ | 4,446,912 | 163,138,448 | 3,398,262 | 1,510,279 | 172,493,901 |
|  |  |  |  |  |  |
| **วันที่ 31 ธันวาคม พ.ศ. 2567** |  |  |  |  |  |
| ราคาทุน | 4,955,745 | 250,186,314 | 4,315,999 | 3,717,072 | 263,175,130 |
| หัก ค่าเสื่อมราคาสะสม | (508,833) | (87,047,866) | (917,737) | (2,206,793) | (90,681,229) |
| ราคาตามบัญชี - สุทธิ | 4,446,912 | 163,138,448 | 3,398,262 | 1,510,279 | 172,493,901 |

สินทรัพย์ตามสัญญาเช่าดำเนินงานที่บริษัทเป็นผู้ให้เช่าแก่บุคคลภายนอกซึ่งรวมแสดงในรายการข้างต้นประกอบด้วยอุปกรณ์ในโครงการ มีรายละเอียดดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| ราคาทุน | 250,186,314 | 250,186,314 |
| หัก ค่าเสื่อมราคาสะสม | (87,047,866) | (33,502,456) |
| รวม | 163,138,448 | 216,683,858 |

รายได้ค่าเช่าจำนวน 56.55 ล้านบาท (พ.ศ. 2566: 35.23 ล้านบาท) รวมแสดงในกำไรหรือขาดทุนในรายการรายได้จากการให้บริการ

|  |
| --- |
| **20 สินทรัพย์สิทธิการใช้** |

วันที่ 31 ธันวาคม มูลค่าตามบัญชีของสินทรัพย์สิทธิการใช้ประกอบด้วยรายการดังต่อไปนี้

|  |  |  |  |  |
| --- | --- | --- | --- | --- |
|  | **อาคาร** | **ยานพาหนะ** | **อุปกรณ์สำนักงาน** | **รวม** |
|  | **บาท** | **บาท** | **บาท** | **บาท** |
|  |  |  |  |  |
| มูลค่าตามบัญชีสุทธิ วันที่ 1 มกราคม พ.ศ. 2566 | 4,768,382 | 2,628,427 | - | 7,396,809 |
| เพิ่มขึ้น | 6,182,769 | 4,224,830 | - | 10,407,599 |
| ค่าเสื่อมราคา | (1,166,272) | (783,781) | - | (1,950,053) |
| มูลค่าตามบัญชีสุทธิ วันที่ 31 ธันวาคม พ.ศ. 2566 | 9,784,879 | 6,069,476 | - | 15,854,355 |
|  |  |  |  |  |
| มูลค่าตามบัญชีสุทธิ วันที่ 1 มกราคม พ.ศ. 2567 | 9,784,879 | 6,069,476 | - | 15,854,355 |
| เพิ่มขึ้น | 1,070,734 | 449,401 | 918,210 | 2,438,345 |
| ค่าเสื่อมราคา | (2,237,917) | (1,808,075) | (186,686) | (4,232,678) |
| มูลค่าตามบัญชีสุทธิ วันที่ 31 ธันวาคม พ.ศ. 2567 | 8,617,696 | 4,710,802 | 731,524 | 14,060,022 |

รายการที่รับรู้ในกำไรหรือขาดทุนทั้งหมดของสัญญาเช่าในระหว่างปี มีดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| ค่าใช้จ่ายที่เกี่ยวกับสัญญาเช่าระยะสั้น | 2,012,140 | 2,467,695 |
| ค่าใช้จ่ายที่เกี่ยวกับสัญญาเช่าซึ่งสินทรัพย์มีมูลค่าต่ำ | 264,600 | 112,500 |
| ดอกเบี้ยจ่าย (รวมอยู่ในต้นทุนทางการเงิน) | 1,131,188 | 663,864 |

รายการกระแสเงินสดจ่ายชำระหนี้สินตามสัญญา มีดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| กระแสเงินสดจ่ายชำระหนี้สินสัญญาเช่า | 7,329,692 | 5,024,095 |

|  |
| --- |
| **21 สินทรัพย์ภาษีเงินได้รอการตัดบัญชี** |

สินทรัพย์และหนี้สินภาษีเงินได้รอการตัดบัญชี มีดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| สินทรัพย์ภาษีเงินได้รอการตัดบัญชี | 8,312,403 | 6,607,696 |
| หนี้สินภาษีเงินได้รอการตัดบัญชี | (5,328,178) | (3,170,870) |
| **ภาษีเงินได้รอการตัดบัญชี - สุทธิ** | 2,984,225 | 3,436,826 |

รายการเคลื่อนไหวของสินทรัพย์และหนี้สินภาษีเงินได้รอการตัดบัญชีมีดังนี้

|  |  |  |  |  |
| --- | --- | --- | --- | --- |
|  |  |  | **รับรู้ในงบ** |  |
|  | **1 มกราคม** | **รับรู้ในงบ** | **กำไรขาดทุน** | **31 ธันวาคม** |
|  | **พ.ศ. 2567** | **กำไรขาดทุน** | **เบ็ดเสร็จอื่น** | **พ.ศ. 2567** |
|  | **บาท** | **บาท** | **บาท** | **บาท** |
|  |  |  |  |  |
| **สินทรัพย์ภาษีเงินได้รอการตัดบัญชี** |  |  |  |  |
| หนี้สินตามสัญญาเช่า | 3,210,672 | (296,684) | - | 2,913,988 |
| ค่าเผื่อผลขาดทุนด้านเครดิต | 110,493 | (92,129) | - | 18,364 |
| ประมาณการหนี้สิน | 275,453 | 144,261 | - | 419,714 |
| ภาระผูกพันผลประโยชน์พนักงาน | 2,583,775 | 1,034,574 | (60,169) | 3,558,180 |
| ค่าเสื่อมราคา | 386,927 | 682,994 | - | 1,069,921 |
| ประมาณการหนี้สินจากการรื้อถอน | 40,376 | - | - | 40,376 |
| โครงการสะสมหุ้นสำหรับพนักงาน | - | 291,860 | - | 291,860 |
|  | 6,607,696 | 1,764,876 | (60,169) | 8,312,403 |
| **หนี้สินภาษีเงินได้รอการตัดบัญชี** |  |  |  |  |
| ลูกหนี้ตามสัญญาเช่าเงินทุน | - | (2,369,562) | - | (2,369,562) |
| สินทรัพย์สิทธิการใช้ | (3,170,870) | 358,867 | - | (2,812,003) |
| การรับรู้รายได้และต้นทุนสัญญาบริการ | - | (146,613) | - | (146,613) |
|  | (3,170,870) | (2,157,308) | - | (5,328,178) |
|  |  |  |  |  |
| รวมภาษีเงินได้รอการตัดบัญชีสุทธิ | 3,436,826 | (392,432) | (60,169) | 2,984,225 |

|  |  |  |  |  |
| --- | --- | --- | --- | --- |
|  |  |  | **รับรู้ในงบ** |  |
|  | **1 มกราคม** | **รับรู้ในงบ** | **กำไรขาดทุน** | **31 ธันวาคม** |
|  | **พ.ศ. 2566** | **กำไรขาดทุน** | **เบ็ดเสร็จอื่น** | **พ.ศ. 2566** |
|  | **บาท** | **บาท** | **บาท** | **บาท** |
|  |  |  |  |  |
| **สินทรัพย์ภาษีเงินได้รอการตัดบัญชี** |  |  |  |  |
| หนี้สินตามสัญญาเช่า | 1,485,160 | 1,725,512 | - | 3,210,672 |
| ค่าเผื่อผลขาดทุนทางด้านเครดิต | - | 110,493 | - | 110,493 |
| ประมาณการหนี้สิน | 184,748 | 90,705 | - | 275,453 |
| ภาระผูกพันผลประโยชน์พนักงาน | 1,341,662 | 543,343 | 698,770 | 2,583,775 |
| ค่าเสื่อมราคา | - | 386,927 | - | 386,927 |
| ประมาณการหนี้สินจากการรื้อถอน | - | 40,376 | - | 40,376 |
|  | 3,011,570 | 2,897,356 | 698,770 | 6,607,696 |
| **หนี้สินภาษีเงินได้รอการตัดบัญชี** |  |  |  |  |
| สินทรัพย์สิทธิการใช้ | (1,479,361) | (1,691,509) | - | (3,170,870) |
|  | (1,479,361) | (1,691,509) | - | (3,170,870) |
|  |  |  |  |  |
| รวมภาษีเงินได้รอการตัดบัญชีสุทธิ | 1,532,209 | 1,205,847 | 698,770 | 3,436,826 |

|  |
| --- |
| **22 เจ้าหนี้การค้าและเจ้าหนี้หมุนเวียนอื่น** |

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| เจ้าหนี้การค้า - กิจการอื่น | 169,794,074 | 27,553,091 |
| เจ้าหนี้การค้า - กิจการที่เกี่ยวข้องกัน (หมายเหตุ 31) | 37,147,624 | 52,450,952 |
| เจ้าหนี้อื่น - กิจการอื่น | 1,429,043 | 1,517,381 |
| เจ้าหนี้อื่น - กิจการที่เกี่ยวข้องกัน (หมายเหตุ 31) | 58,959,497 | 64,705,486 |
| ค่าใช้จ่ายค้างจ่าย - กิจการอื่น | 400,798,213 | 133,843,768 |
| ค่าใช้จ่ายค้างจ่าย - กิจการที่เกี่ยวข้องกัน (หมายเหตุ 31) | 39,147,603 | 14,098,485 |
| รวม | 707,276,054 | 294,169,163 |

|  |
| --- |
| **23 เงินกู้ยืม** |

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| **รายการหมุนเวียน** |  |  |
| เงินกู้ยืมระยะสั้นจากสถาบันการเงิน | 346,350,464 | 267,150,652 |
| เงินกู้ยืมระยะยาวจากสถาบันการเงินที่ถึงกำหนดชำระภายในหนึ่งปี | 157,379,846 | - |
| หนี้สินตามสัญญาเช่าที่ถึงกำหนดชำระภายในหนึ่งปี | 4,336,383 | 3,282,932 |
| เงินกู้ยืมหมุนเวียนรวม | 508,066,693 | 270,433,584 |
|  |  |  |
| **รายการไม่หมุนเวียน** |  |  |
| หนี้สินตามสัญญาเช่า | 10,233,563 | 12,770,433 |
| เงินกู้ยืมระยะยาวจากสถาบันการเงิน | 31,757,138 | - |
| เงินกู้ยืมไม่หมุนเวียนรวม | 41,990,701 | 12,770,433 |
|  |  |  |
| **เงินกู้ยืมรวม** | 550,057,394 | 283,204,017 |

การเปลี่ยนแปลงของเงินกู้ยืมระยะยาวจากสถาบันการเงินสำหรับรอบระยะเวลาสิ้นสุด 31 ธันวาคม พ.ศ. 2567 มีดังนี้

|  |  |
| --- | --- |
|  | **พ.ศ. 2567** |
|  | **บาท** |
|  |  |
| ราคาตามบัญชีต้นปี - สุทธิ | - |
| กู้ยืมเพิ่ม | 216,580,944 |
| จ่ายชำระคืน | (27,106,460) |
| จ่ายชำระคืนค่าธรรมเนียมเงินกู้ระยะยาว | (350,000) |
| ค่าตัดจำหน่ายค่าธรรมเนียม | 12,500 |
| ราคาตามบัญชีสิ้นปี - สุทธิ | 189,136,984 |

เงินกู้ยืมระยะยาวจากสถาบันการเงินมีหลักประกันเป็นเงินฝากธนาคารซึ่งมีอัตราดอกเบี้ยตั้งแต่ร้อยละ MLR - 2 ถึง MLR - 1 ต่อปี โดยมีกำหนดชำระคืนภายในเดือนพฤศจิกายน พ.ศ. 2572

เงินกู้ยืมที่มีหลักทรัพย์ค้ำประกัน วันที่ 31 ธันวาคม พ.ศ. 2567 มีรายละเอียดดังนี้

|  |  |  |
| --- | --- | --- |
|  | **มูลค่าเงินกู้ยืม** | **หลักทรัพย์**  **ค้ำประกัน** |
|  |  |  |
| เงินกู้ยืมระยะสั้นจากสถาบันการเงิน | 346,350,464 | เงินฝากธนาคาร |
| เงินกู้ยืมระยะยาวจากสถาบันการเงิน | 189,136,984 | เงินฝากธนาคาร |

ณ วันที่ 31 ธันวาคม พ.ศ. 2567 ราคาตามบัญชีและมูลค่ายุติธรรมของเงินกู้ยืมระยะยาวจากสถาบันการเงินแสดงดังต่อไปนี้

|  |  |
| --- | --- |
|  | **บาท** |
|  |  |
| ราคาตามบัญชี | 189,136,984 |
| มูลค่ายุติธรรม | 189,776,143 |

มูลค่ายุติธรรมคำนวณจากกระแสเงินสดในอนาคตซึ่งคิดลดด้วยอัตราดอกเบี้ยเงินกู้ยืมที่อัตราตลาดร้อยละ 7.18 และ  
อยู่ในข้อมูลระดับ 2 ของลำดับชั้นมูลค่ายุติธรรม

อัตราดอกเบี้ยที่แท้จริง ณ วันที่ 31 ธันวาคม มีดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **ต่อปี** | **ต่อปี** |
|  |  |  |
| เงินกู้ยืมระยะสั้นจากสถาบันการเงิน | ร้อยละ 5.00 ถึง ร้อยละ 6.05 | ร้อยละ 5.16 ถึง ร้อยละ 6.27 |
| เงินกู้ยืมระยะยาวจากสถาบันการเงิน | ร้อยละ 5.15 ถึง ร้อยละ 7.05 | - |
| หนี้สินตามสัญญาเช่า | ร้อยละ 5.88 ถึง ร้อยละ 7.70 | ร้อยละ 5.88 ถึง ร้อยละ 7.70 |

การเปลี่ยนแปลงของหนี้สินตามสัญญาเช่า มีดังนี้

|  |  |  |  |  |  |  |
| --- | --- | --- | --- | --- | --- | --- |
|  | **พ.ศ. 2567** | | | **พ.ศ. 2566** | | |
|  | **กิจการอื่น** | **กิจการที่เกี่ยวข้องกัน** | **รวม** | **กิจการอื่น** | **กิจการที่เกี่ยวข้องกัน** | **รวม** |
|  | **บาท** | **บาท** | **บาท** | **บาท** | **บาท** | **บาท** |
|  |  |  |  |  |  |  |
| ราคาตามบัญชีต้นปี - สุทธิ | 6,184,510 | 9,868,855 | 16,053,365 | 2,657,423 | 4,768,379 | 7,425,802 |
| เพิ่มขึ้นระหว่างปี | 2,438,345 | - | 2,438,345 | 4,224,830 | 6,182,769 | 10,407,599 |
| กระแสเงินสดออก: |  |  |  |  |  |  |
| จ่ายชำระหนี้สินสัญญาเช่า | (2,186,864) | (1,734,900) | (3,921,764) | (697,743) | (1,082,293) | (1,780,036) |
| จ่ายคืนดอกเบี้ย | (511,148) | (620,040) | (1,131,188) | (213,682) | (450,182) | (663,864) |
| รายการที่ไม่ใช่เงินสด: |  |  |  |  |  |  |
| ดอกเบี้ยตัดจ่าย | 511,148 | 620,040 | 1,131,188 | 213,682 | 450,182 | 663,864 |
| ราคาตามบัญชีสิ้นปี - สุทธิ | 6,435,991 | 8,133,955 | 14,569,946 | 6,184,510 | 9,868,855 | 16,053,365 |

ระยะเวลาครบกำหนดของหนี้สินตามสัญญาเช่า มีดังต่อไปนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| ส่วนของหนี้สินตามสัญญาเช่าที่ถึงกำหนดชำระภายในหนึ่งปี | 4,336,383 | 3,282,932 |
| หนี้สินตามสัญญาเช่า | 10,233,563 | 12,770,433 |
|  | 14,569,946 | 16,053,365 |

|  |
| --- |
| **24 ภาระผูกพันผลประโยชน์พนักงาน** |

รายการเคลื่อนไหวของภาระผูกพันผลประโยชน์พนักงานที่กำหนดไว้ระหว่างปีมีดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| วันที่ 1 มกราคม | 18,048,244 | 9,718,034 |
| ต้นทุนบริการปัจจุบัน | 4,635,026 | 2,785,973 |
| ต้นทุนดอกเบี้ย | 608,226 | 335,272 |
|  | 23,291,496 | 12,839,279 |
|  |  |  |
| การวัดมูลค่าใหม่: |  |  |
| ผลกำไรที่เกิดจากการเปลี่ยนแปลงข้อสมมติทางประชากรศาสตร์ | (2,278,407) | - |
| ผลขาดทุนที่เกิดจากการเปลี่ยนแปลงข้อสมมติทางการเงิน | 2,371,117 | 131,790 |
| ผล(กำไร)ขาดทุนที่เกิดจากประสบการณ์ | (393,556) | 3,362,061 |
|  |  |  |
| อื่น ๆ: |  |  |
| การโอนย้ายพนักงานจากกิจการที่เกี่ยวข้องกัน | (63,515) | 1,715,114 |
| วันที่ 31 ธันวาคม | 22,927,135 | 18,048,244 |

ข้อสมมติหลักในการประมาณการตามหลักคณิตศาสตร์ประกันภัยที่ใช้เป็นดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **ร้อยละ** | **ร้อยละ** |
|  |  |  |
| อัตราคิดลด | 2.54 | 3.37 |
| อัตราการเพิ่มขึ้นของเงินเดือน | 6.00 | 6.00 |
| อัตราการหมุนเวียนของพนักงาน | 2.39 ถึง 28.65 | 1.91 ถึง 22.92 |

การวิเคราะห์ความอ่อนไหวของข้อสมมติหลักในการประมาณการตามหลักคณิตศาสตร์ประกันภัยเป็นดังนี้

|  |  |  |  |  |  |  |
| --- | --- | --- | --- | --- | --- | --- |
|  |  | | **ผลกระทบต่อภาระผูกพันโครงการผลประโยชน์เมื่อเกษียณอายุ** | | | |
|  | **การเปลี่ยนแปลง**  **ในข้อสมมติ** | | **การเพิ่มขึ้นของข้อสมมติ** | | **การลดลงของข้อสมมติ** | |
|  | **พ.ศ. 2567** | **พ.ศ. 2566** | **พ.ศ. 2567** | **พ.ศ. 2566** | **พ.ศ. 2567** | **พ.ศ. 2566** |
|  |  |  |  |  |  |  |
| อัตราคิดลด | ร้อยละ 0.50 | ร้อยละ 0.50 | ลดลง  ร้อยละ 5.78 | ลดลง  ร้อยละ 6.34 | เพิ่มขึ้น  ร้อยละ 6.27 | เพิ่มขึ้น  ร้อยละ 6.91 |
| อัตราการเพิ่มขึ้น  ของเงินเดือน | ร้อยละ 1.00 | ร้อยละ 1.00 | เพิ่มขึ้น  ร้อยละ 12.50 | เพิ่มขึ้น  ร้อยละ 13.92 | ลดลง  ร้อยละ 10.88 | ลดลง  ร้อยละ 12.00 |
| อัตราการหมุนเวียน  ของพนักงาน | ร้อยละ 20.00 | ร้อยละ 20.00 | ลดลง  ร้อยละ 8.72 | ลดลง  ร้อยละ 8.13 | เพิ่มขึ้น  ร้อยละ 10.46 | เพิ่มขึ้น  ร้อยละ 9.52 |

การวิเคราะห์ความอ่อนไหวข้างต้นนี้อ้างอิงจากการเปลี่ยนแปลงข้อสมมติใดข้อสมมติหนึ่ง ขณะที่ให้ข้อสมมติอื่นคงที่ ในทางปฏิบัติสถานการณ์ดังกล่าวยากที่จะเกิดขึ้น และการเปลี่ยนแปลงในข้อสมมติบางเรื่องอาจมีความสัมพันธ์กัน   
ในการคำนวณการวิเคราะห์ความอ่อนไหวของภาระผูกพันผลประโยชน์ที่กำหนดไว้ที่มีต่อการเปลี่ยนแปลงในข้อสมมติหลักได้ใช้วิธีเดียวกันกับการคำนวณหนี้สินผลประโยชน์เมื่อเกษียณอายุที่รับรู้ในงบฐานะการเงิน

วิธีการและประเภทของข้อสมมติที่ใช้ในการจัดทำการวิเคราะห์ความอ่อนไหวไม่ได้เปลี่ยนแปลงจากปีก่อน

ระยะเวลาถัวเฉลี่ยถ่วงน้ำหนักของภาระผูกพันตามโครงการผลประโยชน์คือ 15 ปี (พ.ศ. 2566: 17 ปี)

การวิเคราะห์การครบกำหนดของการจ่ายชำระผลประโยชน์เมื่อเกษียณอายุที่ไม่มีการคิดลดมีดังนี้

|  |  |  |  |  |  |
| --- | --- | --- | --- | --- | --- |
|  | **น้อยกว่า 1 ปี** | **ระหว่าง 1 - 2 ปี** | **ระหว่าง 2 - 5 ปี** | **เกินกว่า 5 ปี** | **รวม** |
|  | **บาท** | **บาท** | **บาท** | **บาท** | **บาท** |
|  |  |  |  |  |  |
| **วันที่ 31 ธันวาคม พ.ศ. 2567** |  |  |  |  |  |
| ผลประโยชน์เมื่อเกษียณอายุ | - | - | 1,243,648 | 129,894,813 | 131,138,461 |
|  |  |  |  |  |  |
| **วันที่ 31 ธันวาคม พ.ศ. 2566** |  |  |  |  |  |
| ผลประโยชน์เมื่อเกษียณอายุ | - | - | 1,305,656 | 146,871,802 | 148,177,458 |

|  |
| --- |
| **25 ทุนเรือนหุ้น** |

การเปลี่ยนแปลงของทุนเรือนหุ้นสำหรับปีสิ้นสุดวันที่ 31 ธันวาคม มีดังนี้

|  |  |  |  |  |  |  |
| --- | --- | --- | --- | --- | --- | --- |
|  | **ทุนจดทะเบียน** | | **ทุนที่ออกและชำระแล้ว** | | | |
|  |  |  |  |  | **ส่วนเกิน** |  |
|  |  | **มูลค่าหุ้น** |  | **มูลค่าหุ้น** | **มูลค่าหุ้น** | **รวม** |
|  | **จำนวนหุ้น** | **บาท** | **จำนวนหุ้น** | **บาท** | **บาท** | **บาท** |
|  |  |  |  |  |  |  |
| วันที่ 1 มกราคม พ.ศ. 2566 | 1,500,000 | 150,000,000 | 1,500,000 | 144,150,000 | 10,725,000 | 154,875,000 |
| รับชำระค่าหุ้น | - | - | - | 5,850,000 | 8,775,000 | 14,625,000 |
| การออกหุ้นสามัญ | 500,000 | 50,000,000 | 500,000 | 50,000,000 | - | 50,000,000 |
| วันที่ 31 ธันวาคม พ.ศ. 2566 | 2,000,000 | 200,000,000 | 2,000,000 | 200,000,000 | 19,500,000 | 219,500,000 |
|  |  |  |  |  |  |  |
| วันที่ 1 มกราคม พ.ศ. 2567 | 2,000,000 | 200,000,000 | 2,000,000 | 200,000,000 | 19,500,000 | 219,500,000 |
| การเปลี่ยนมูลค่าหุ้นที่ตราไว้  จากหุ้นละ 100 บาท เป็น  หุ้นละ 0.50 บาท | 398,000,000 | - | - | - | - | - |
| การออกหุ้นสามัญ | 140,000,000 | 70,000,000 | - | - | - | - |
| วันที่ 31 ธันวาคม พ.ศ. 2567 | 540,000,000 | 270,000,000 | 400,000,000 | 200,000,000 | 19,500,000 | 219,500,000 |

หุ้นสามัญจดทะเบียนมีทั้งหมด 540,000,000 หุ้น (31 ธันวาคม พ.ศ. 2566: 2,000,000 หุ้น) ซึ่งมีมูลค่าหุ้นที่ตราไว้หุ้นละ   
0.50 บาท (31 ธันวาคม พ.ศ. 2566: 100 บาท)

**พ.ศ. 2567**

เมื่อวันที่ 19 มกราคม พ.ศ. 2567 ที่ประชุมวิสามัญผู้ถือหุ้น มีมติอนุมัติให้เปลี่ยนแปลงมูลค่าที่ตราไว้ของหุ้น จากเดิมราคาหุ้นละ 100 บาท เป็นมูลค่าที่ตราไว้หุ้นละ 0.50 บาท ซึ่งจะทำให้หุ้นของบริษัทเพิ่มขึ้นจากเดิม 2,000,000 หุ้น   
เป็น 400,000,000 หุ้น

นอกจากนี้ ในที่ประชุมวิสามัญผู้ถือหุ้นมีมติอนุมัติเพิ่มทุนจดทะเบียนของบริษัทจาก 200,000,000 บาท เป็น 270,000,000 บาท โดยการออกหุ้นสามัญเพิ่มทุน จำนวน 140,000,000 หุ้น มูลค่าหุ้นที่ตราไว้หุ้นละ 0.50 บาท

**พ.ศ. 2566**

ในระหว่าง พ.ศ. 2566 บริษัทได้เรียกชำระค่าหุ้นเพิ่มเติมสำหรับหุ้นสามัญจำนวน 130,000 หุ้น มูลค่าหุ้นละ 112.50 บาท ซึ่งเป็นสัดส่วนร้อยละ 45 ของราคาหุ้น บริษัทได้รับชำระค่าหุ้นเพิ่มเติม จำนวน 14,625,000 บาท และรับรู้ส่วนเกินมูลค่าหุ้นเป็นจำนวน 8,775,000 บาท

เมื่อวันที่ 23 มิถุนายน พ.ศ. 2566 ที่ประชุมวิสามัญผู้ถือหุ้นได้มีมติอนุมัติให้เพิ่มทุนจดทะเบียนของบริษัท จำนวน 500,000 หุ้น มูลค่าที่ตราไว้หุ้นละ 100 บาท ในเดือน สิงหาคม พ.ศ. 2566 บริษัทได้รับชำระค่าหุ้นทั้งหมดจำนวน 50,000,000 บาท และจดทะเบียนเพิ่มทุนกับกระทรวงพาณิชย์เมื่อวันที่ 5 กรกฎาคม พ.ศ. 2566

**สำรองสำหรับการซื้อหุ้นคืน**

การเปลี่ยนแปลงสำรองสำหรับการหุ้นซื้อคืนสำหรับปีสิ้นสุดวันที่ 31 ธันวาคม มีดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| วันที่ 1 มกราคม | 36,834,400 | 17,875,000 |
| กลับรายการ | (283,050) | - |
| สำรองระหว่างรอบระยะเวลา | - | 18,959,400 |
| วันที่ 31 ธันวาคม | 36,551,350 | 36,834,400 |

**พ.ศ. 2567**

ในระหว่างปี พ.ศ. 2567 บริษัทได้กลับรายการสำรองการซื้อหุ้นคืน จำนวน 283,050 บาท เนื่องจากพนักงานของบริษัทที่เกี่ยวข้องกันลาออกก่อนครบเงื่อนไขการใช้สิทธิ โดยบริษัทใหญ่ได้เข้าซื้อหุ้นส่วนที่พนักงานรายดังกล่าวลาออกทั้งจำนวน

ผู้บริหารคาดว่าเงื่อนไขการให้ใช้สิทธิแก่พนักงานจะบรรลุในปี พ.ศ. 2567 จึงจัดประเภทสำรองการซื้อหุ้นคืนไว้เป็นหนี้สินหมุนเวียนจำนวน 36.55 ล้านบาท

**พ.ศ. 2566**

ในเดือนตุลาคม พ.ศ. 2565 บริษัทให้สิทธิพนักงานและพนักงานของบริษัทที่เกี่ยวข้องกันในการซื้อหุ้นสามัญออกใหม่จำนวน 130,000 หุ้น มูลค่าที่ตราไว้หุ้นละ 100 บาท โดยให้ซื้อในราคาหุ้นละ 250 บาท โดยพนักงานจะไม่สามารถจำหน่ายหุ้นดังกล่าวได้ก่อนเงื่อนไขที่ระบุไว้ในสัญญาจะบรรลุผล บริษัทไม่มีค่าใช้จ่ายรับรู้เกี่ยวกับการใช้สิทธิดังกล่าวในงบการเงิน เนื่องจากการให้สิทธิมีมูลค่าสูงกว่ามูลค่ายุติธรรม โดยบริษัทได้รับรู้สำรองสำหรับซื้อหุ้นคืนจำนวนเงิน 17,875,000 บาท

ในระหว่างปี พ.ศ. 2566 บริษัทได้รับรู้หนี้สินสำหรับการซื้อหุ้นคืนเพิ่มเติมจำนวนเงิน 14,625,000 บาท ซึ่งเป็น  
เงินจำนวนเดียวกันกับการรับชำระค่าหุ้นในระหว่างรอบระยะเวลา เนื่องจากภายใต้สัญญาจัดสรรหุ้นให้พนักงาน พนักงานมีสิทธิขายหุ้นคืนแก่บริษัทในราคาที่จ่ายซื้อ หากบริษัทไม่สามารถบรรลุเงื่อนไขตามระยะเวลาที่กำหนดไว้ และจะกลับรายการหนี้สินดังกล่าวกับสำรองสำหรับการซื้อหุ้นคืนเมื่อสิ้นสุดระยะเวลาที่กำหนด

นอกจากนี้ในเดือนกรกฎาคม พ.ศ. 2566 บริษัทให้สิทธิพนักงานและพนักงานของบริษัทที่เกี่ยวข้องกันในการซื้อ  
หุ้นสามัญที่ออกใหม่ตามสัดส่วนการถือหุ้นเดิม จำนวน 43,344 หุ้น มูลค่าที่ตราไว้หุ้นละ 100 บาท โดยให้ซื้อในราคาหุ้นละ 100 บาท ซึ่งเป็นมูลค่าที่ต่ำกว่ามูลค่ายุติธรรม ณ วันที่ให้สิทธิ และหุ้นดังกล่าวมีเงื่อนไขเดียวกันกับหุ้นที่พนักงานได้รับในเดือนตุลาคม พ.ศ. 2565 โดยบริษัทได้รับรู้สำรองสำหรับซื้อหุ้นคืนจำนวนเงิน 4,334,400 บาท

|  |
| --- |
| **26 การจ่ายโดยใช้หุ้นเป็นเกณฑ์** |

**การจ่ายโดยใช้หุ้นเป็นเกณฑ์**

ตามที่เปิดเผยในหมายเหตุข้อ 25 ในเดือนกรกฎาคม พ.ศ. 2566 บริษัทได้ให้สิทธิแก่พนักงานและพนักงานของบริษัท  
ที่เกี่ยวข้องกันในการซื้อหุ้นที่ออกใหม่ในราคาหุ้นละ 100 บาท ซึ่งราคาดังกล่าวมีมูลค่าต่ำกว่ามูลค่ายุติธรรม ณ วันที่ให้สิทธิ ดังนั้นบริษัทจึงรับรู้ค่าใช้จ่ายจากการใช้สิทธิในกำไรหรือขาดทุนจำนวน 2,449,461 บาท สำหรับปีสิ้นสุดวันที่   
31 ธันวาคม พ.ศ. 2567 (31 ธันวาคม พ.ศ. 2566: 1,493,625 บาท) และรับรู้ส่วนจ่ายคืนแก่ผู้ถือหุ้นโดยลดส่วนของเจ้าของจำนวน 2,865,771 บาท รวมถึงรับรู้สำรองมูลค่าหุ้นจากการจ่ายโดยใช้หุ้นเป็นเกณฑ์ในส่วนของเจ้าของจำนวน 5,315,232 บาท ในงบฐานะการเงิน ณ วันที่ 31 ธันวาคม พ.ศ. 2567 (31 ธันวาคม พ.ศ. 2566: 1,757,175 บาท และ 3,250,800 บาท) โดยบริษัทรับรู้รายการจากสิทธิดังกล่าวตามสัดส่วนเวลาตั้งแต่วันได้รับสิทธิในเดือนกรกฎาคม   
พ.ศ. 2566 จนถึงเดือนธันวาคม พ.ศ. 2567 ซึ่งเป็นระยะที่ผู้บริหารคาดว่าเงื่อนไขที่ระบุไว้ในสัญญาจะบรรลุผล

นอกจากนี้ในปี พ.ศ. 2566 บริษัทที่เกี่ยวข้องกันได้ให้สิทธิแก่พนักงานของบริษัทในการซื้อหุ้นที่ออกใหม่ของบริษัท  
ที่เกี่ยวข้องกันในราคาหุ้นละ 100 บาท ซึ่งราคาดังกล่าวมีมูลค่าต่ำกว่ามูลค่ายุติธรรม ณ วันที่ให้สิทธิ ดังนั้นบริษัทจึงรับรู้ค่าใช้จ่ายจากการใช้สิทธิในกำไรหรือขาดทุนและรับรู้ส่วนรับจากผู้ถือหุ้นโดยเพิ่มส่วนของเจ้าของจำนวน 7,333,567 บาทในงบการเงินสำหรับปี พ.ศ. 2566

การเปลี่ยนแปลงสำรองมูลค่าหุ้นจากการจ่ายหุ้นและส่วนจ่ายคืนแก่ผู้ถือหุ้นเป็นเกณฑ์สำหรับปีสิ้นสุดวันที่ 31 ธันวาคม พ.ศ. 2567 มีดังนี้

|  |  |  |
| --- | --- | --- |
|  | **สำรองมูลค่าหุ้น**  **ของการจ่าย**  **หุ้นเป็นเกณฑ์** | **ส่วนจ่ายคืน**  **แก่ผู้ถือหุ้น** |
|  | **บาท** | **บาท** |
|  |  |  |
| วันที่ 1 มกราคม | 3,250,800 | 1,757,175 |
| เพิ่มขึ้นระหว่างรอบระยะเวลา | 5,315,232 | 2,865,771 |
| วันที่ 31 ธันวาคม | 8,566,032 | 4,622,946 |

**โครงการสะสมหุ้นสำหรับพนักงาน**

บริษัทเข้าร่วมโครงการสะสมหุ้นสำหรับพนักงาน (EJIP) ตามมติคณะที่ประชุมคณะกรรมการบริษัทใหญ่ ครั้งที่ 12/2566 เมื่อวันที่ 14 พฤศจิกายน พ.ศ. 2566 โดยโครงการเป็นโครงการลงทุนซื้อหุ้นสะสมของบริษัทใหญ่เป็นรายเดือนเพื่อเป็นรูปแบบหนึ่งของการให้ผลตอบแทนกับพนักงานของบริษัท ระยะเวลาโครงการตั้งแต่ 1 มกราคม พ.ศ. 2567 ถึงวันที่   
31 ธันวาคม พ.ศ. 2569 รวมระยะเวลา 3 ปี สำหรับปีสิ้นสุดวันที่ 31 ธันวาคม พ.ศ. 2567 บริษัทรับรู้ค่าใช้จ่ายทั้งสิ้น   
10,565,856 บาท นอกจากนี้บริษัทได้จ่ายเงินสมทบค่าหุ้นให้แก่ผู้ดูแลโครงการจำนวน 7,209,609 บาท ในปี พ.ศ. 2567

|  |
| --- |
| **27 สำรองตามกฎหมาย** |

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| วันที่ 1 มกราคม | 20,000,000 | 13,700,000 |
| จัดสรรระหว่างปี | 7,000,000 | 6,300,000 |
| วันที่ 31 ธันวาคม | 27,000,000 | 20,000,000 |

**พ.ศ. 2567**

ที่ประชุมคณะกรรมการบริษัทเมื่อวันที่ 13 พฤษภาคม พ.ศ. 2567 ได้มีมติอนุมัติการจัดสรรกำไรเป็นทุนสำรองตามกฎหมายจำนวน 7,000,000 บาท

**พ.ศ. 2566**

ที่ประชุมคณะกรรมการบริษัทเมื่อวันที่ 31 มีนาคม พ.ศ. 2566 และ วันที่ 11 พฤศจิกายน พ.ศ. 2566 ได้มีมติอนุมัติ  
การจัดสรรกำไรเป็นทุนสำรองตามกฎหมายจำนวน 1,300,000 บาท และ 5,000,000 บาท ตามลำดับ

ตามพระราชบัญญัติบริษัทมหาชนจำกัด พ.ศ. 2535 บริษัทต้องสำรองตามกฎหมายอย่างน้อยร้อยละ 5 ของกำไรสุทธิหลังจากหักส่วนของขาดทุนสะสมยกมา (ถ้ามี) จนกว่าสำรองนี้จะมีมูลค่าไม่น้อยกว่าร้อยละ 10 ของทุนจดทะเบียนสำรองนี้ไม่สามารถนำไปจ่ายเงินปันผลได้

|  |
| --- |
| **28 ค่าใช้จ่ายตามธรรมชาติ** |

|  | **พ.ศ. 2567** | **พ.ศ. 2566** |
| --- | --- | --- |
|  | **บาท** | **บาท** |
|  |  |  |
| วัสดุใช้ไปและค่าจ้างเหมา | 874,744,502 | 605,925,670 |
| ค่าใช้จ่ายเกี่ยวกับพนักงาน | 193,139,261 | 137,781,876 |
| ค่าตอบแทนผู้บริหาร (หมายเหตุ 31) | 32,858,323 | 35,956,949 |
| ค่าเสื่อมราคา (หมายเหตุ 19, 20) | 60,898,444 | 36,342,750 |
| ค่าตัดจำหน่าย | 311,890 | 175,392 |

|  |
| --- |
| **29 ภาษีเงินได้** |

ภาษีเงินได้สำหรับปีประกอบด้วยรายการดังต่อไปนี้

|  | **พ.ศ. 2567** | **พ.ศ. 2566** |
| --- | --- | --- |
|  | **บาท** | **บาท** |
|  |  |  |
| ภาษีเงินได้ของรอบระยะเวลาปัจจุบัน: |  |  |
| ภาษีเงินได้ของรอบระยะเวลาปัจจุบันสำหรับกำไรทางภาษีสำหรับปี | 36,089,985 | 30,895,324 |
| **รวมภาษีเงินได้ของรอบระยะเวลาปัจจุบัน** | 36,089,985 | 30,895,324 |
|  |  |  |
| ภาษีเงินได้รอการตัดบัญชี: |  |  |
| รับรู้ในสินทรัพย์ภาษีเงินได้รอการตัดบัญชี (หมายเหตุ 21) | 392,432 | (1,205,847) |
| **รวมภาษีเงินได้รอการตัดบัญชี** | 392,432 | (1,205,847) |
|  |  |  |
| **รวมค่าใช้จ่ายภาษีเงินได้** | 36,482,417 | 29,689,477 |

ภาษีเงินได้สำหรับกำไรก่อนหักภาษีของบริษัทมียอดจำนวนเงินที่แตกต่างจากการคำนวณกำไรทางบัญชีคูณกับภาษีของประเทศที่บริษัทตั้งอยู่ โดยมีรายละเอียดดังนี้:

|  | **พ.ศ. 2567** | **พ.ศ. 2566** |
| --- | --- | --- |
|  | **บาท** | **บาท** |
|  |  |  |
| กำไรก่อนภาษี | 139,923,698 | 133,716,637 |
|  |  |  |
| ภาษีคำนวณจากอัตราภาษี ร้อยละ 20 (พ.ศ. 2566: ร้อยละ 20) | 27,984,740 | 26,743,327 |
| ผลกระทบ: |  |  |
| ค่าใช้จ่ายที่ไม่สามารถหักภาษี | 9,030,762 | 3,277,625 |
| ค่าใช้จ่ายที่สามารถหักภาษีได้เพิ่ม | (533,085) | (331,475) |
| ค่าใช้จ่ายภาษีเงินได้ | 36,482,417 | 29,689,477 |

อัตราภาษีเงินได้ถัวเฉลี่ยคิดเป็นร้อยละ 26.07 (พ.ศ. 2566: ร้อยละ 22.20)

|  |
| --- |
| **30 กำไรต่อหุ้น** |

กำไรต่อหุ้นขั้นพื้นฐานคำนวณโดยการหารกำไรที่เป็นของผู้ถือหุ้นสามัญด้วยจำนวนหุ้นสามัญถัวเฉลี่ยถ่วงน้ำหนัก  
ที่ออกจำหน่ายและชำระแล้วในระหว่างปี

| **สำหรับปีสิ้นสุดวันที่ 31 ธันวาคม** | **พ.ศ. 2567** | **พ.ศ. 2566** |
| --- | --- | --- |
|  |  |  |
| กำไรที่เป็นของผู้ถือหุ้นสามัญ (บาท) | 103,441,281 | 104,027,160 |
| จำนวนหุ้นสามัญถัวเฉลี่ยถ่วงน้ำหนัก (หุ้น) | 400,000,000 | 369,184,284 |
| กำไรต่อหุ้นขั้นพื้นฐาน (บาท) | 0.26 | 0.28 |

บริษัทคำนวณกำไรต่อหุ้นสำหรับปี พ.ศ. 2566 ขึ้นใหม่เพื่อประโยชน์ในการเปรียบเทียบงบการเงินโดยใช้จำนวนหุ้นสามัญถัวเฉลี่ยถ่วงน้ำหนักที่ถือเสมือนว่าการให้โบนัสแฝงอยู่กับการให้สิทธิแก่ผู้ถือหุ้นในการซื้อหุ้นออกใหม่มีตั้งแต่  
ต้นปี พ.ศ. 2566 เพื่อให้สอดคล้องกับจำนวนหุ้นสามัญที่ออกและเรียกชำระแล้วตามมติที่ประชุมวิสามัญผู้ถือหุ้นบริษัท เมื่อวันที่ 23 มิถุนายน พ.ศ. 2566 และเมื่อวันที่ 19 มกราคม พ.ศ. 2567 บริษัทเปลี่ยนแปลงมูลค่าที่ตราไว้จากเดิม  
หุ้นละ 100 บาท เป็นหุ้นละ 0.50 บาท เพื่อประโยชน์ในการเปรียบเทียบ จำนวนหุ้นสามัญถัวเฉลี่ยถ่วงน้ำหนัก  
ที่นำมาใช้ในการคำนวณกำไรต่อหุ้นสำหรับปีสิ้นสุดวันที่ 31 ธันวาคม พ.ศ. 2567 และ พ.ศ. 2566 ได้ถูกปรับปรุงเพื่อให้สอดคล้องกับการเปลี่ยนแปลงจำนวนหุ้น

บริษัทไม่มีการออกหุ้นสามัญเทียบเท่าปรับลดในระหว่างปีที่นำเสนอรายงาน ดังนั้นจึงไม่มีการนำเสนอกำไรต่อหุ้นปรับลด

|  |
| --- |
| **31 รายการกับบุคคลหรือกิจการที่เกี่ยวข้องกัน** |

บุคคลและกิจการที่มีความสัมพันธ์กับบริษัท ไม่ว่าทางตรงหรือทางอ้อม โดยที่บุคคลหรือกิจการนั้นมีอำนาจควบคุมบริษัท ถูกควบคุมโดยบริษัท หรืออยู่ภายใต้การควบคุมเดียวกันกับบริษัท รวมถึงบริษัทร่วม การร่วมค้า และบุคคลหรือกิจการ  
ซึ่งมีอิทธิพลอย่างเป็นสาระสำคัญเหนือบริษัท ผู้บริหารสำคัญรวมทั้งกรรมการของบริษัท ตลอดจนสมาชิกในครอบครัว  
ที่ใกล้ชิดกับบุคคลเหล่านั้น และกิจการที่ถูกควบคุมหรือถูกควบคุมร่วมโดยบุคคลเหล่านั้น ถือเป็นบุคคลหรือกิจการ  
ที่เกี่ยวข้องกันกับบริษัท ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันซึ่งอาจมีขึ้นได้ต้องคำนึงถึงรายละเอียดของความสัมพันธ์มากกว่ารูปแบบความสัมพันธ์ตามกฎหมาย

ผู้ถือหุ้นรายใหญ่ของบริษัทได้แก่ บริษัท สกาย ไอซีที จำกัด (มหาชน) ซึ่งถือหุ้นในอัตราร้อยละ 91.40

**ก) รายการกับบุคคลหรือกิจการที่เกี่ยวข้องกัน**

รายการกับบุคคลหรือกิจการที่เกี่ยวข้องกันสำหรับปีสิ้นสุดวันที่ 31 ธันวาคม มีดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| **รายได้จากการขายสินค้าและให้บริการ** |  |  |
| บริษัทใหญ่ | 26,344,641 | 71,611,219 |
| กิจการที่เกี่ยวข้องกัน | 442,105,742 | 42,789,527 |
|  | 468,450,383 | 114,400,746 |
|  |  |  |
| **รายได้อื่น** |  |  |
| บริษัทใหญ่ | - | 230,400 |
|  |  |  |
| **การซื้อสินค้าและรับบริการ** |  |  |
| บริษัทใหญ่ | 43,187,721 | 20,414,776 |
| กิจการที่เกี่ยวข้องกัน | 104,239,281 | 186,892,777 |
|  | 147,427,002 | 207,307,553 |
|  |  |  |
| **ค่าใช้จ่ายในการขายและบริหาร** |  |  |
| บริษัทใหญ่ | 13,536,863 | 7,940,850 |
| กิจการที่เกี่ยวข้องกัน | 5,986,184 | 2,516,992 |
|  | 19,523,047 | 10,457,842 |
|  |  |  |
| **ต้นทุนทางการเงิน** |  |  |
| บริษัทใหญ่ | - | 252,163 |

**ข) ยอดค้างชำระที่เกิดจากการขายและซื้อสินค้าและบริการ**

ยอดคงเหลือ ณ วันที่ 31 ธันวาคม ที่เกี่ยวข้องกับบุคคลหรือกิจการที่เกี่ยวข้องกัน มีดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| **ลูกหนี้การค้า** |  |  |
| บริษัทใหญ่ | 5,913,849 | 1,414,221 |
| กิจการที่เกี่ยวข้องกัน | 1,682,925 | 12,840,000 |
|  | 7,596,774 | 14,254,221 |
|  |  |  |
| **ลูกหนี้อื่น** |  |  |
| บริษัทใหญ่ | 9,345,170 | 1,418,684 |
| กิจการที่เกี่ยวข้องกัน | - | 296,430 |
|  | 9,345,170 | 1,715,114 |
|  |  |  |
| **สินค้าคงเหลือ** |  |  |
| บริษัทใหญ่ | 348,111 | - |
| กิจการที่เกี่ยวข้องกัน | - | 27,364 |
|  | 348,111 | 27,364 |
|  |  |  |
| **สินทรัพย์ที่เกิดจากสัญญา** |  |  |
| บริษัทใหญ่ | 16,484,168 | 22,031,352 |
| กิจการที่เกี่ยวข้องกัน | 54,497,419 | 4,000,000 |
|  | 70,981,587 | 26,031,352 |
|  |  |  |
| **สินทรัพย์อื่น** |  |  |
| กิจการที่เกี่ยวข้องกัน | 151,470 | 151,470 |
|  |  |  |
| **เงินจ่ายล่วงหน้างานโครงการ** |  |  |
| กิจการที่เกี่ยวข้องกัน | 1,885 | 572,500 |
|  |  |  |
| **หนี้สินที่เกิดจากสัญญา** |  |  |
| บริษัทใหญ่ | 554,497 | 827,771 |
| กิจการที่เกี่ยวข้องกัน | 2,491,032 | 2,526,529 |
|  | 3,045,529 | 3,354,300 |

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| **เจ้าหนี้การค้า** |  |  |
| บริษัทใหญ่ | 15,376,970 | - |
| กิจการที่เกี่ยวข้องกัน | 21,770,654 | 52,450,952 |
|  | 37,147,624 | 52,450,952 |
|  |  |  |
| **เจ้าหนี้อื่น** |  |  |
| บริษัทใหญ่ | 2,448,282 | 1,282,197 |
| กิจการที่เกี่ยวข้องกัน | 56,511,215 | 63,423,289 |
|  | 58,959,497 | 64,705,486 |
|  |  |  |
| **ค่าใช้จ่ายค้างจ่าย** |  |  |
| บริษัทใหญ่ | 297,620 | 2,183,221 |
| กิจการที่เกี่ยวข้องกัน | 38,849,983 | 11,915,264 |
|  | 39,147,603 | 14,098,485 |
|  |  |  |
| **หนี้สินตามสัญญาเช่า** |  |  |
| กิจการที่เกี่ยวข้องกัน (หมายเหตุ 23) | 8,133,955 | 9,868,855 |

**ค) เงินให้กู้ยืมแก่บริษัทใหญ่**

การเปลี่ยนแปลงของเงินให้กู้ยืมแก่บริษัทใหญ่ สามารถวิเคราะห์ได้ดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| ราคาตามบัญชีต้นปี - สุทธิ | - | - |
| เพิ่มขึ้น | - | 100,000,000 |
| ชำระคืน | - | (100,000,000) |
| ราคาตามบัญชีสิ้นปี - สุทธิ | - | - |

**ง) เงินกู้ยืมจากกิจการหรือบุคคลที่เกี่ยวข้องกัน**

การเปลี่ยนแปลงของเงินกู้ยืมจากกิจการหรือบุคคลที่เกี่ยวข้องกัน สามารถวิเคราะห์ได้ดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| ยอดคงเหลือต้นปี | - | 20,250,000 |
| เพิ่มขึ้น | - | 80,000,000 |
| ชำระคืน | - | (100,250,000) |
| ยอดคงเหลือสิ้นปี | - | - |

**จ) ค่าตอบแทนผู้บริหารสำคัญของบริษัท**

ผู้บริหารสำคัญของบริษัทรวมถึงกรรมการ และคณะผู้บริหารระดับสูง ค่าตอบแทนที่จ่ายหรือค้างจ่ายสำหรับผู้บริหารสำคัญมีดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| เงินเดือนและผลประโยชน์ระยะสั้นอื่น | 24,747,520 | 26,239,811 |
| การจ่ายโดยใช้หุ้นเป็นเกณฑ์ | 6,611,614 | 8,511,967 |
| ผลประโยชน์เกษียณอายุ | 1,499,189 | 1,205,171 |
| รวม | 32,858,323 | 35,956,949 |

|  |
| --- |
| **32 ภาระผูกพันและหนี้สินที่อาจจะเกิดขึ้น** |

บริษัทมีภาระผูกพันอาจจะเกิดขึ้นในภายหน้าดังนี้

1. บริษัทมีหนี้สินที่อาจจะเกิดขึ้นจากการให้ธนาคารพาณิชย์ออกหนังสือการค้ำประกัน โดยมีหลักประกัน  
   เป็นสิทธิการรับเงินฝากบัญชีออมทรัพย์และบัญชีเงินฝากประจำของธนาคาร และมีการค้ำประกันโดยบริษัท   
   สกาย ไอซีที จำกัด (มหาชน) ซึ่งเป็นบริษัทใหญ่ของบริษัท

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| ประกันการปฏิบัติตามสัญญาค้ำประกันซื้อขายและการจ้างงาน | 484,898,525 | 454,983,310 |
| ประกันการรับเงินล่วงหน้าตามสัญญา | 189,498,450 | 7,786,000 |
| รวม | 674,396,975 | 462,769,310 |

ข) บริษัทมีภาระผูกพันจากการทำสัญญาเช่าระยะสั้นและบริการ ซึ่งยอดรวมของจำนวนเงินขั้นต่ำที่ต้องจ่ายในอนาคตตามสัญญาสัญญาเช่าระยะสั้นและบริการที่ไม่สามารถยกเลิกได้ มีดังต่อไปนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| ไม่เกิน 1 ปี | 1,478,884 | 2,262,174 |
| เกิน 1 ปี แต่ไม่เกิน 5 ปี | 2,464,101 | 3,587,385 |
| รวม | 3,942,985 | 5,849,559 |

|  |
| --- |
| **33 ข้อมูลอื่น** |

บริษัทได้รับใบอนุญาตประกอบกิจการให้บริการโทรคมนาคมภายใต้ข้อกำหนดของ กสทช. จำนวน 1 ใบ

บริษัทมีรายได้ภายใต้ใบอนุญาต ดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| รายได้จากใบอนุญาตการให้บริการโทรคมนาคมแบบที่หนึ่ง | 118,753,181 | 118,753,181 |
|  | 118,753,181 | 118,753,181 |

บริษัทมีค่าใช้จ่ายที่สามารถนำมาหักลดหย่อนตามประกาศ กสทช. เรื่องหลักเกณฑ์และวิธีการจัดเก็บรายได้เพื่อนำไปใช้  
ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมภายใต้ใบอนุญาต ดังนี้

|  |  |  |
| --- | --- | --- |
|  | **พ.ศ. 2567** | **พ.ศ. 2566** |
|  | **บาท** | **บาท** |
|  |  |  |
| ค่าใช้จ่ายที่สามารถนำมาหักลดหย่อน | 32,055,385 | 32,526,879 |
|  | 32,055,385 | 32,526,879 |

|  |
| --- |
| **34 เงินปันผล** |

เมื่อวันที่ 23 พฤษภาคม พ.ศ. 2567 ที่ประชุมวิสามัญผู้ถือหุ้นครั้งที่ 1/2567 ได้มีมติอนุมัติการจ่ายเงินปันผลระหว่างกาลจากกำไรสะสมและผลการดำเนินงานสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2567 ด้วยอัตรา 0.18 บาทต่อหุ้น ของจำนวนหุ้นที่จดทะเบียนและชำระแล้ว รวมเป็นจำนวนเงินทั้งสิ้น 72,000,000 บาท โดยจ่ายชำระแล้วเต็มจำนวนในวันที่ 29 พฤษภาคม พ.ศ. 2567

เมื่อวันที่ 13 สิงหาคม พ.ศ. 2567 ที่ประชุมคณะกรรมการบริษัทได้มีมติอนุมัติการจ่ายเงินปันผลระหว่างกาลจาก  
กำไรสะสมและผลการดำเนินงานสำหรับรอบระยะเวลาหกเดือนสิ้นสุดวันที่ 30 มิถุนายน พ.ศ. 2567 ด้วยอัตรา 0.18 บาทต่อหุ้น ของจำนวนหุ้นที่จดทะเบียนและชำระแล้ว รวมเป็นจำนวนเงินทั้งสิ้น 72,000,000 บาท โดยจ่ายชำระแล้วเต็มจำนวน ในวันที่ 23 สิงหาคม พ.ศ. 2567

|  |
| --- |
| **35 คดีความ** |

เมื่อวันที่ 2 ตุลาคม พ.ศ. 2566 บริษัทถูกฟ้องร้องจากบริษัทเอกชนในคดีแพ่งเป็นจำนวนเงิน 15 ล้านบาท จากค่าความเสียหายตามสัญญาจ้างทำของ ปัจจุบันศาลได้เลื่อนกำหนดการไต่สวนออกไปชั่วคราว จากการประเมินของผู้บริหารและ  
ที่ปรึกษากฎหมายของบริษัท ผลของคดีความฟ้องร้องยังไม่สามารถระบุได้อย่างแน่นอน ดังนั้น บริษัทจึงไม่ได้ตั้งประมาณการหนี้สินเกี่ยวกับคดีความในงบการเงิน

|  |
| --- |
| **36 เหตุการณ์ภายหลังวันที่ในรายงาน** |

เมื่อวันที่ 20 มกราคม พ.ศ. 2568 หุ้นของบริษัททำการซื้อขายครั้งแรกในตลาดหลักทรัพย์แห่งประเทศไทยในราคาเสนอขายหุ้นละ 3.00 บาท ในจำนวน 140,000,000 หุ้น โดยเป็นการเสนอขายหุ้นสามัญแก่ประชาชนเป็นครั้งแรก